Bible in one year - Aymara Bible 1997 - August 21\n1. “Uca laycu, Job, arunacajj ist'ita, cuntejj siscäma ucsti suma ist'araquim.\n2. Nayanjja lacajjancjjewa jumar sañajja.\n3. Take chuymaw jumaru saraquïmajja, cuntejj amtcta ucsti khanwa saraquïmajja.\n4. Take ch'amani Tatitu Diosaw nayarojj uscusitu, ucatsti nayarojj ch'amapwa churaraquitu.\n5. “Waquischi ucapachajj arsusinim, nayan nayrakatajjan sayt'asiñataquisti waquichasiraquim.\n6. Jumampi, nayampejj Diosan nayrakatapanjja mayaquïtanwa; nayasa ñek'eta lurataraquiquïtwa.\n7. Uqhamajj janiw cunata ajjsarañamas utjañapäquiti, janiw jumarojj ch'amampi wayt'caraquïmati.\n8. “Jumarojj ist'asamachaquïyäsmawa, (aqham parlasquiri):\n9. ‘Nayajj k'omätwa, janiw juchanïcti, janiw pantjasitajjasa, juchajjasa utjcaraquiti.\n10. Ucampisa Diosajj cunat juchanchañsa thakapuniwa, mä uñisirirjamaw uñjaraquitojja;\n11. cayunacajjarusti cadenampiw ñach'antitu, sapa chellktäwejjwa uñjaraqui’ sasa.\n12. Ucampisa uca arsutamajj janiw chekäquiti, Diosajj jakenacat sipansa juc'ampi jach'awa.\n13. ¿Cunataraqui Diosampi colerastasti? ¿Arsusitanacamaru jan jaysatapatti uqham parlta?\n14. Diosajj cunaymanitwa jiwasarojj parlistu, ucampisa janiw amuyasctanti.\n15. Horasajj arumanacaw parlistu, mä samca toke jan ucajj mä uñjäwi toksa, cunapachatejj jakenacajj iquirasipqui ucapacha, cunapachatejj iquimpi atipjayasjjapjje ucapachaw parlistu.\n16. Diosajj jakenacarojj jinchu jac'atacwa parli; jupanacarojj tokentiwa, ajjsarayaraquiwa,\n17. uqhamat ñankha luräwinacapat jithektayañataqui, jach'a jach'a tucuñatsa jithektayañataqui.\n18. Uqhamatwa jupajj sepulturatjja khespiyi, uqhamatwa jiwañatsa khespiyaraqui.\n19. Yakhepa horasanacajj Diosajj jakerojj usuñanacampiw chekachi, wali usuyasiñanacwa cuerpoparojj churaraqui.\n20. Take mank'äwinacapasti, kawkhasa sumäscpan, ucanacajj jan mank'cañaw tucurapjje.\n21. Janchipasa k'alaw tucusiwayjje, ch'aqhanacapasa uñstjjaraquiwa.\n22. Jacañapasa sepultura puncunquiwa, jiwañana puncupancaraquiwa.\n23. “Ucampisa mä angelatejj jupan jac'apancchejja, ucanacatjja mayniquisaya warankatjja jupatjja arspan, chekätapatsa arsuracpan.\n24. Jupatjja qhuyapt'ayaspan, Diosarusti saracpan: “Jiwañatjja khespiyam, khespiyasiñapsti jicjjataractwa” sasa.\n25. Ucapachaw cuerpopajja wasitata c'umara uñjasjjani, ucasti wayna tiempo sarnakäwiparuw cuttjjaraquini.\n26. Diosarusti mayisiraquiniwa, jupasti ist'araquiniwa; Diosarusti cusisitaw ajanuy ajanu uñcatani, jakenacataquisti Diosan qhuyapayasiñapatwa k'ochuraquini.\n27. Saraquiniwa: ‘Nayajj juchwa lurta, cunatejj jan chekapäqui ucwa luraractjja, ucampisa Diosajj janiw mutuyañ muncaraquitänti;\n28. ucampisa nayarojj jiwañatwa khespiyitu, jichhasti khanjja uñjascaractwa’ sasa.\n29. “Uqhamwa Diosajj jakerojj uñji, mayampi, mayampwa uqham uñji,\n30. jiwañatsa khespiyiwa, khansa uñjayascaraquiwa.\n31. Job, jichhajj suma ist'ita, nayan parlañajjcamasti amuct'araquim.\n32. Cuna arsusiñama utjipansa, arsusiraquim; arsusitamajj chekapäni ucapachajj take chuymampiw ist'araquïma.\n33. Ucampisa janitejj chekapäcchi ucapachasti amuqui ist'ita, nayaw jumarojj wali yatiñani tucuyaraquïma.”\n1. [1-2] Ucjjarusti Eliú chachajj juc'ampi sascaquiwa: “Jumanaca, yatiñani jakenaca, arunacajj ist'apjjeta.\n3. Jinchojj yatiw aru catjañjja, cunjämtejj lacajj mank'jja mallt'ejj uqhama.\n4. Uqhamarac jiwasajj aca luräwi uñjañäni, ucatsti cunjämarus sumäspa uqhamaru amtaraquiñäni.\n5. Job chachajj siwa: ‘Nayajj janiw juchanïcti, ucampisa Diosajj janiw chekaparu uñjañ munquituti;\n6. nayaru juchanïtajjata arsuñajj jach'a c'arïspawa; chhojjrejjajj janiw jacthapquiti, cuna juchsa jan lurquipana’ sasa.\n7. ¡Janiw qhitis Job chachjamajj utjquiti! Diosatsti jupajj sawcasiwa, umsa umt'caspa uqhama.\n8. Jupataquejj ñankha jakenacampi chicachasiñasa, uqhamaraqui jan wali jakenacampi chica sarnakañasa sumawa.\n9. Jupajj siwa: ‘Jakejj janiw cuna ascsa jicjjatquiti, Diosaru ajjsartasa sarnakasajja’ sasa.\n10. Ucampisa jumanacajja, amuyt'ani jakenacäpjjtawa, uca laycu jichhajj ist'apjjeta. ¡Take ch'amani Diosajj janiw cuna jan walsa lurcaspati, janiraquiw cunatejj jan chekapäqui ucsa lurcaspati!\n11. Jupajj sapakatarusa luräwipatjamwa pago churi; sapakata jakerusa cunatejj waquisqui ucwa churaraqui.\n12. Chekpachansa take ch'amani Diosajja, janiw cuna ñankhsa, cunatejj jan chekapäqui ucsa lurquiti,\n13. janiw qhititsa ch'ama catokcaraquiti take aca orakpacha apnakañataquejja.\n14. [14-15] Jakenacata jacañ samana apakjjchi ucapachasti takeniw jiwarjjapjje, ucatsti takeniwa lak'aru cuttjjapjjaraqui.\n16. “Jumatejj amuyt'asirïstajja, ist'ita; cuntejj siscäma uca arunacarusti ist'araquim.\n17. Diosatejj cheka cancañaru jan muncaspa ucqhajj janiw acapachjja apnakcaspati. ¿Cunjämaraqui juchañchasmasti qhititejj k'omansa k'omapäqui ucarusti?\n18. Reyinacampi jilïrinacampitejj khorüpjjchejja, Diosajj janiw jupanacaru juchañchañjja ajjsarquiti.\n19. Jupajj janiw marca apnakerinacata arjjatasquiti, janiraquiw kamirinacarusa juc'ampi pobrenacat sipansa munasquiti, jupajjaya take jakerusa uscusiracchejja.\n20. Jakenacajj acatjamatacwa mä aruma jiwt'awayjjapjje; jakesti walwa ch'ajjwi, ucatsti chhaktawayjjapjjaraquiwa; ch'amani jakesti jan cunaqui jakonucutaraquiwa.\n21. Diosaw jaken sarnakäwipjja uñji, take sarnakäwipwa yatiraqui.\n22. Janiwa juc'ampi ch'iyara ch'amacajj ñankha jaker imantañataquejj utjquiti.\n23. Diosajj janiw jakerojj urunacapjja jaqhutaqui jaytquiti jupan nayrakatapar uñstañapataquejja.\n24. Ch'amani jakenacaru jakokañataquisa, ucat mayninacaru lurañanacap churañataquisa janiw jupajj cuna yatjjatañanacarusa uchasquiti.\n25. Diosajj yatiw jupanacan cuna lurapjjatapsa, ucatsti cunapachatejj arumt'jje ucqhaw jupanacarojj t'unjaraqui.\n26. Jupanacarusti jake jiwayir jakenacarjamaw mutuyaraquejja, takenin uñjcataw mutuyaraquejja,\n27. jupanacajj janiw jaysañjja munapcänti, janiraquiw arunacaparjam sarnakañsa munapcänti.\n28. Jupanacajj pobrenacan, uqhamaraqui t'akhesiyatanacan wararitanacapsa Diosan ist'añapcamawa lurapjjaraquïnjja, Diosasti ucanacjja ist'araquïnwa.\n29. Ucampisa Diosatejj amuct'aspa ucapachasti ¿qhitiraqui juchañchaspa? Diosatejj maysa uñtaspa ucapachasti ¿qhitirac uñjaspa? Jupajj marcanacarusa, jakenacarusa uñjascapuniwa,\n30. uqhamat mä ñankha lurir jaken marca jan apnakañapataqui, take jakenacaru sallkjasa.\n31. “¿Jumasti Diosarusti saractati: ‘Nayajj sallkjayastwa, janiw jichhajj juc'ampi jucha lurcjjäti,\n32. juchanacajj uñacht'ayita, janiw nayajj ucanac uñjirjamäcti, jan wali lursta ucapachasti janiw juc'ampi uca jan walinacjja lurcjjäti’ sasasti?\n33. ¿Jumasti muntati Diosajj jumaru suma uñjañapa, cunjämarutejj jumajj muncta uqhamarjama, jumajj juparu apanucsta ucapachasa? Jumajjay amtasstajja, janiw nayatejja, uca laycu, cuntejj yatcta ucjja sapjjeta.\n34. Cawquïri yatiñani jakenacatejj ist'apquitu, suma amuyt'ani jakenacasa sapjjaraquitaniwa:\n35. ‘Job chachajj jan amuyt'asisaquiw parlasqui; arunacapajj jan amuyt'añjamawa.”\n36. ¡Job chachat suma yatjjataspan, arsusitanacapasti mä khoru jaken arsusitapjamawa!\n37. Job chachajj janiw juchacti lurquejja, jan ucasti Dios contraw sayt'asi; jiwasan nayrakatasanpachwa Diosat sawcasiraqui, Diosampisa jaychasiraquiwa” sasa.\n4. Orakpachan jaquirinaca, Tatiturojj cusisiñamp k'ochupjjam, art'asipjjam, jallallapjjam, k'ochupjjaraquim:\n5. Tatitutaquejj k'ochupjjam, arpamp chic jayllipjjam.\n6. Rey Tatitur jach'añchapjjam, pinquillumpi, trompetanacamp chic k'ochupjjam.\n7. Lamar kotamp ucan utjirinacampejj khothutipjjpan, acapachasa, ucan jaquirinacas ojjtapjjaracpan;\n8. jawiranacajj amparanacap t'ajjllirasipjjpan; kollunacajj mayachasisin cusisiñamp art'asipjjpan,\n9. orak apnaker jutir Tatitutaqui. Jupaw chekapar uñjañampejj oraker apnakani, marcanacarusti chekaparuw qhusqhac uñjani.\n19. Wawajjay, sum ist'am, ucatsti yatekaraquim; suma thaquïqui ucpuni sarañ munam.\n20. Machir jakenacampejj jan mayachasimti, janirac sinti mank'eri jakenacampisa.\n21. Machirinacasa, sinti mank'erinacasa tucjasiñaruw puripjje, jayra jakenacasa isitsa thantharnucstataw sarnakapjje.\n1. Take ucanacatsti jilatanaca, janiw jumanacarojj Ajayun irpata jakenacarjama parlapcäyäsmati, jan ucasti aleka jakenacarjamaquiwa parlapjjäyäsma, Tatitu tokenjja wawanacäpcasmas uqhama.\n2. Cunjämtï mä asu wawarojj lechequi churatajja mank'a lantejja, uqhamaraquiw jumanacarojj juc'a yatichäwinacaqui yatichapjjsma, janïraw ch'ama yatichäwinacjja catokerjamäpcäyätati. Jichhas janïraw uca jach'a yatichäwinacjja catokapcasmati.\n3. Jumanacajj janchin munañanacaparuquiw sarnakasipcta, ucatwa jumanac taypin envidiasiñanacasa, ch'ajjwañanacasa, jaljtañanacasa utjasqui. Ucanac lurasajj alek jakenacaquïsipctawa, mayninacar uñtataraquiw cunsa lurasipctajja.\n4. Cunapachatï jumanacat maynejj “Nayajj Pablonctwa”, maynisti “Nayajj Apolosanctwa” saraqui ucapachajja, mayni jakenacjamaquïsipcaractawa.\n5. ¿Qhitiraqui Pablosti? ¿Qhitiraqui Apolosti? Diosan sirviripaquïpjjewa, jumanacajj jupanac tokracwa Tatitur iyawsapjjtajja. Sapa maynis nanacarojj cuntï Diosajj: “Luram” sapquitu ucacracwa lurapjjta.\n6. Nayaw satantta, Apolosasti ucaruw umampi karpjjataraqui, ucampis Diosawa jiltayaraquejja.\n7. Uqhamajj yapuchirisa, karpirisa janiw cunäquisa, jan ucasti qhititï jilayqui uca Diosaw jach'ajja.\n8. Yapuchirisa, karpirisa mayaquiwa, Diosajj sapa mayniru luräwipatjam churcchini ucasa.\n9. Nanacajj Diosar sirviñanjja mayaquïpjjtwa, jumanacasti Diosan yapupäpcasmas uqhamäpjjtawa, mä utar uñtatäpjjaractawa, uca utjja Diosas utachcaspa uqhama.\n10. Nayajj uca utanjja mä uta luririmpi uñtatätwa, Diosaraquiw nayarojj uca utan kalltapjja uchayitu, ucjjarusti yakhanacaraquiw perkjja perkascaraqui. Ucampis sapa mayniw amuyasiñapa cunjämsa uca uta perkasqui ucjja.\n11. Janiraquiw jichhajj qhitis yakha cimiento kaljja uchcaspati. Uscutäjjewa, ucasti pachpa Jesucristowa.\n12. Ucampis maynejj uca cimientjjarojja perka sarayaspawa: korimpi, kollkempi, suma kalanacampi, jan ucajj maderampisa, jichhumpisa, jan ucajj sokosampisa.\n13. Sapa maynin luräwipasti taripañ urunwa sum uñstjjani. Uca urojj ninampiwa sapa maynin luräwipajj yant'atäni, uca ninaraquiwa khanstayani cunjämas sapa maynin luräwipajj ucjja.\n14. Maynin luräwipatejj uca ninan jan naqhantcani ucajja, pago catokani luratapatjja.\n15. Ucampis maynin luratapatejj k'al naqhantanejja, uca jakejj k'alwa apt'asini, jupajj naqhantañat khespcani mä ninat jaltirjama ucasa.\n16. ¿Janit jumanacasti yatipcta Diosan templopäpjjatamsti, uqhamarac Diosan Ajayupas jumanacan jacatapsa?\n17. Maynitejj uca Diosan templop t'unjanejja, Diosajj juparojj t'unjaraquiniwa. Diosan templopasti kollanawa, uca templosti jumanac pachpäpjjaractawa.\n18. Jan qhitis jupapacha sallkjaspati. Maynitejj take cunsa yatitapa amuyaschejja, jan cunsa yatirjamaw tucuñapa, uqhamata chekpachansa yatiñan jake tucuñapataqui.\n19. Acapacha yatiñ cancañasti Diosataquejj lokhe cancañawa. Diosan Arupasti saraquiwa: “Diosajj yatiñan jakenacarojj jupanacan pachpa sallka chuymampi amtatanacaparuw jalantayi.”\n20. Mayawjansti saraquiwa: “Diosajj yatiwa acapach yatiñan jakenacan amtatanacapajj jan cunataqui asquïtapa.”\n21. Ucatpï jan qhitis jach'a jach'a tucuñapäquitejja mä jaker arcatapatjja, take cunas jumanacancasquiwa.\n22. Pablos, Apolosas, Pedros, acapachas, jacañas, jiwañasa, jichhürus, kharürusa jumanacanquiwa.\n23. Jumanacasti Cristoncapjjaractawa, Cristosti Diosancaraquiwa.


Lucas 7 - Holy Bible [Aymara Bible 1997] - (Luc 7)\n7:1 7:2 7:3 7:4 7:5 7:6 7:7 7:8 7:9 7:10 7:11 7:12 7:13 7:14 7:15 7:16 7:17 7:18 7:19 7:20 7:21 7:22 7:23 7:24 7:25 7:26 7:27 7:28 7:29 7:30 7:31 7:32 7:33 7:34 7:35 7:36 7:37 7:38 7:39 7:40 7:41 7:42 7:43 7:44 7:45 7:46 7:47 7:48 7:49 7:50\nJesusasti jakenacamp parlañ tucuyjjasinjja, Capernaum marcaruw sarjje.\nUcansti mä romano capitanaw utjäna mä uywatani, juparusti wal munasïna. Uca uywatasti usuntata niya jiwirjamäscänwa.\nCunapachatï capitanajj Jesusjjat parlir ist'äna ucqhasti, judionacan mä kawkha jilïri jakenacap achict'iriw qhitäna uca uywata c'umaraptayir jutañapataqui.\nJupanacasti Jesusar jac'achasisinjja wal achict'apjjäna: —Aca capitanaru yanapt'añamajj waquisiwa;\njupajj marcasar muniriwa, jupa quicparaquiw jiwasan sinagogasa lurayaraqui —sasa.\nUcatwa Jesusajj jupanacamp saräna. Niya utar jac'achquïpanwa capitanajj mä kawkhan amigonacap qhitsunïna Jesusar aqham siri: —Tata, jan mayjt'asimti, janiw nayajj asquïcti utajjar mantañamataquejja.\nUcatwa jan naya quicpasa jumar jicjjatiri jutañarojj uchascti. Arsu mayac arsum, uywatajjasti c'umaräjjaniwa.\nNaya quicparaquiw jilïrinacan munañapancaractsa, uqhamaraqui soldadonacas nayan apnakataraquiwa. Cunapachatejj jupanacat mayniru nayajj sistjja ‘Saram’ sasajja, ucspachaw sari. Maynirutejj ‘Jutam’ sistjja, ucspacharaquiw juti. Uywatajjarutejj cuna lurañarus qhitta ucqhajja, luraraquiwa —sasa.\nUc ist'asinsti Jesusajj wali muspharataw uca jaketjj uñjasïna, ucat jupar arquir jakenacaru uñtasinjja saraqui: —Chekpachansa, janiw israelitanac taypinsa aca jakjam wali iyawsañanjj jicjjatcti —sasa.\nQhitatanacajj utar cuttjjasinsti uca uywatarojj c'umar jicjjatjjapjjäna.\nUca khepatsti Jesusajj Naín sat marcaruw saräna discipulonacapampi, uqhamarac walja jakenacampi.\nMarca jac'aru purquipansti, mä jiwatar imt'anjjañatac callasipquir uñjäna; ucasti mä sapa wawaquiraquïnwa. Uca taycasti ijmaraquïnwa, marcatsti walja jakenacaw jupampi chicajj sarapjjaraquïna.\nUc uñjasinsti Tatitojj jupatjja qhuyapt'ayasïnwa, ucat saraqui: —Jan jachamti —sasa.\nUcatwa Jesusajj jiwatar jac'achasisinjja llamct'äna, uca apirinacasti sayt'apjjaraquïnwa. Jesusasti jiwatarojj sänwa: —Wayna, nayaw sisma, ¡sartam! —sasa.\nUcatwa jiwatäcän ucajj konthapïna, parlañ kalltaraquïna; ucat Jesusajj taycaparuw catuyjjäna.\nUc uñjasinjja takeniw ajjsarthapipjjäna, ucat Diosar yupaychañ kalltapjje: “Mä jach'a profetaw jiwas taypin uñsti. Diosaw juti marcapar yanapt'iri” sasa.\nTake Judeapachanwa, uqhamarac uca jac'anacamppachana cuntï Jesusajj lurcatayna ucajj yatisïna.\nJuanasti take acanac yatjjatäna, juparusti arquirinacapaw yatiyapjjatayna. Ucatwa jupanacat panin jawsi.\nJupanacarusti Jesusan ucaruw qhiti, chekpachapunit jupäpacha jutañapäcänsa uca Cristojj, jan ucajj yakharuch suyañanacapäsipqui uc yatjjatiri.\nJuanan qhitanitanacasti Jesusar jac'achasisinjja sapjjänwa: —Bautisiri Juanaw qhitanipjjetu jumar jisct'añataqui: ‘¿Jumätati jutañapäqui uca Cristojja jan ucajj yakharuch suyasipcäjja?’ —sasa.\nPuripcäna uca horasanracwa Jesusajj walja usutanacaru c'umaraptayäna, uqhamarac t'akhesiñanacata, ñankha ajayunacata khespiyäna. Walja juyqhunacaruw uñjayaraquïna.\nUqhamasti Jesusajj jupanacarojj sänwa: —Sarapjjam, ucatsti cuntejj uñjapcta, ist'apcaracta ucanac Juanarojj khanañchapjjam. Yatiyapjjaraquim cunjämtï juyqhunacajj uñjapjje, cojonacas sarnakapqui, lepra usuninacas c'umaräjjapjje, okaranacas ist'apcaraqui, jiwatanacas jactayataraqui, uqhamarac pobrenacaruw khespiyasiñ arunacajj churasiscaraqui ucanaca.\n¡Cusisiñaniwa nayaru arcasina jan mayjt'asirejja! —sasa.\nJuanajj qhitancatayna ucanac sarjjepansti, Jesusajj jakenacaruw Juanat parlañ kalltäna, aqham sasa: —¿Cuna uñjiris jumanacajj wasararu sarapjjta? ¿Thayan onokeyat mä sokosar uñjiriti?\nJan ucajj, ¿cun uñjirich sarapjjta? ¿Mä suma isimp ist'at jakerucha? Jumanacajj yatipjjtawa, suma isimp ist'asirinaca uqhamarac cusisiñanacana jaquirinacajj reyinacan utapancapjjewa.\nUqhamasti, ¿cun uñjiripunirac sarapjjtasti? ¿Mä profetaru uñjiri? Jïsa, chekawa, ucasti mä profetatsa juc'ampiwa.\nQhitittï Kellkatan aqham sisquis ucajj Juanawa: ‘Qhitatajjwa juman nayrakatamar qhitanta, jumatac thaqui waquichañapataqui.’\nSapjjsmawa, take jakenac taypinjja janiw utjquiti Bautisir Juanat sipan juc'amp jach'a profetajja; ucampis, Diosan reinopan juc'amp jisc'äqui ucajj jupat sipans juc'amp jach'awa —sasa.\nUc ist'asinjja take jakenacas, uqhamarac Juanan bautismop catokeri, impuesto cobririnacasa amuyapjjänwa Diosajj chekätapa.\nUcampis Juanan jan bautisata fariseonacampi, ley yatichirinacampisti janiw yäkapcänti cuntejj Diosajj jupanac toke lurañ muncän ucjja.\nTatitusti sänwa: —¿Cunampis uñtasiyäjja aca urunacan jakjja? ¿Cunar uñtatäpjjesa?\nMay wawanacajj plazan kont'asisin anatapjje ucatsti masinacapar arnakasipqui ucaru uñtatawa: ‘Pinquillo phust'arapipjjsma ucampis jumanacajj janiw thokopctati; llaquiscañ k'ochunac k'ochurapipjjsma ucatsti janiraquiw jachapctasa.’\nBautisir Juanaw juti, ucasti janiraquiw t'ant'a mank'cänti, vins umcaraquïnti; jumanacasti: ‘ñankha ajayuniw’ sapjjaractawa.\nUcjjarusti Jaken Yokapaw jutaraqui, jupasti mank'ewa, umaraquiwa, jumanacasti: ‘Wali mank'eri, umiriraquiwa’ sapjjtawa; juchararanacampin, impuesto cobririnacampin amigopawa sapjjaractawa.\nUcampis Diosan yatiñapajj qhitinacatejj yatiñanïpqui ucanac tokew uñacht'ayasiraqui —sasa.\nFariseonacat mayniw Jesusar jupampi mank'añataqui jawsayäna, ucat Jesusajj utapar saräna. Purisinsti mesaruw kont'asïna.\nUcatsti uca pachpa marcana mä jan wali sarnaker warmiw utjäna. Jupasti Jesusan mä fariseon utapar mank'er saratap yatisinwa purini mä jank'o kalat lurat botellar mä suma k'apquir aceite apt'ata.\nUcat jacht'asisaw Jesusan cayupawjaru kont'asi, ucatsti jachapampiw Jesusan cayupjja jarekäna. Ucatjja ñic'utapampiraquiw ucjja wañsuyaraquïna, ucat jamp'att'asinwa uca k'apquir aceitempejj Jesusan cayuparojj warjjatäna.\nUc uñjasinsti, Jesusar jawsayir fariseo jakejj chuymapanjja sänwa: “Jupatejj chekpachan mä profetäspa ucajja amuyasispaw qhititï jupar llamct'asqui, uqhamarac cunjäm jan wali sarnaker warmïquitï ucjja” sasa.\nUcatwa Jesusajj fariseo jakerojj saraqui: —Simón, may sañajjaw utjitu —sasa. —Fariseo jakesti saraquïnwa: —Sascaquita, Yatichiri —sasa.\nJesusasti sänwa: —Pani jakew mä kollke mayt'ir jaker manüpjjäna. Maynejj pheska patac denario kollke mayt'asitayna, maynïristi pheska tuncaraqui.\nJan uca manu phokherjamäjjapjjëpansti, kollke mayt'ir jakejj panpachaniruw perdonjjatayna. Jichhajj sita, ¿cawquïris jupanacatjj jil munpachajj uca kollke mayt'irirojja? —sasa.\nSimonasti juparojj sänwa: —Nayan amuyatajjatjja, jila manunïcäns ucaw jil munpachajja —sasa. Jesusasti saraquïnwa: —Walic sasctajja, uqhampunïsquiwa —sasa.\nUcatwa Jesusajj warmir uñtasinjja Simonarojj saraqui: —¿Uñjtati aca warmiru? Nayajj utamaruw mantanta, ucatsti janiw nayarojj mä juc'a umsa churquistati cayunacajj jarekasiñataquejja; ucampis aca warmejj jachanacapampiw cayunacajja jareketu, ucatsti ñic'utapampiraquiw wañsuyaraquitu.\nJaniw jumajj jamp'at'quistati, ucampis aca warmejj janiw karjasquiti cayunacajj jamp'att'añjja mantancta ucqhatpacha.\nJumajj janiw aceitempis p'ekejjatjja warjjat'quistati, ucampis aca warmejj suma k'apquir aceitempiw cayunacajjarojj warjjatt'itu.\nUcatwa sismajja, walja juchanacapat perdonatäsinwa, walja munasiñapajj uñacht'ayasejja. Ucampis qhititejj juc'aqui perdonatäqui ucajj juc'a munasiñaniquiraquiwa.\nUcatsti warmirojj sänwa: —Juchanacamatjja perdonatätawa —sasa.\nJupamp chic kont'atäpcän uca jawsayatanacajj, jupanaccamaw parlasipjjäna: —¿Qhitïpachas aca jakejj, juchanacsa perdonañataquejja? —sasa.\nUcampis Jesusajj warmirojj sänwa: —Iyawsatam laycuw khespiyatätajja, jichhajj cusisitaqui sarjjam —sasa.\nLucas 1 / Luc 1\nLucas 2 / Luc 2\nLucas 3 / Luc 3\nLucas 4 / Luc 4\nLucas 5 / Luc 5\nLucas 6 / Luc 6\nLucas 7 / Luc 7\nLucas 8 / Luc 8\nLucas 9 / Luc 9\nLucas 10 / Luc 10\nLucas 11 / Luc 11\nLucas 12 / Luc 12\nLucas 13 / Luc 13\nLucas 14 / Luc 14\nLucas 15 / Luc 15\nLucas 16 / Luc 16\nLucas 17 / Luc 17\nLucas 18 / Luc 18\nLucas 19 / Luc 19\nLucas 20 / Luc 20\nLucas 21 / Luc 21\nLucas 22 / Luc 22\nLucas 23 / Luc 23\nLucas 24 / Luc 24


Mateo 5, Qullan Arunaca (AYOP) | The Bible App\nУзнать больше о Qullan Arunaca\nJesusan kollu patan yatichatapa\n1Jesusajj walja jakenaca uñjasinjja, mä kolluru maqhatasinwa kont'asïna. Ucatsti discipulonacapajj jupan ucaruw jutapjjaraquïna. 2Jesusasti aqham sasaw yatichañ kalltäna:\n3“Cusisiñanïpjjew qhitinacatejj ajay token aynacht'atäpjjatap amuyasipjje ucanacajja, Diosan reinopajj jupanacancaraquiwa.\n4“Cusisiñanïpjjew jachirinacajja, jupanacasti Diosampi chuymachatäpjjaniwa.\n5“Cusisiñanïpjjew llamp'u chuymaninacajja, jupanacaraquiw Diosan arsutaparjama orake catokapjjani.\n6“Cusisiñanïpjjew qhitinacatejj Diosan munañaparjam sarnakañat awtjayasipjje, pharjayasipjjaraqui ucanacajja, Diosaw jupanacarojj uc phokhañjja yanapani.\n7“Cusisiñanïpjjew qhitinacatejj qhuyapayasirïpqui ucanacajja, Diosasti jupanacatjja qhuyapt'ayasiraquiniwa.\n8“Cusisiñanïpjjew k'oma chuymaninacajja, jupanacaraquiw Diosarojj uñjapjjani.\n9“Cusisiñanïpjjew sumancayirinacajj, jupanacaraquiw Diosan wawanacapa satäpjjani.\n10“Cusisiñanïpjjew qhitinacatejj Diosan munañaparjam sarnakatap laycu uñisitäpjje t'akhesiyatäpjjaraqui ucanacajja, Diosan reinopasti jupanacancaraquiwa.\n11“Cusisipjjam cunapachatejj jakenacajj take jan wali arunacampi, uqhamarac janchiru chhojjriñchañanacampi uñisipjjätam, sapjjaraquïtam take jan walinaca nayar arcapjjatam laycu ucqhajja. 12Cusisitaqui jacasipjjam, jumanacasti alajjpach marcanjja churäwinac catokapjjäta. Uqhamaracwa nayra profetanacarojj uñisipjjerïna, qhitinacatejj jumanacat nayrakata jacawayapjjäna ucanacarojja.\nJumanacäpjjtawa acapachataquejja jayusa khanasa\n13“Jumanacäpjjtawa acapach jayojja, ucampisa jayutejj ch'apakquipstaspajja ¿cunampis jayunchatäspajja? Janiwa cunataquis walïcjjaspati, jan ucasti apanucuñataquiquiwa uqhamata jakenacampi taquisitäñapataqui.\n14“Jumanacäpjjaractawa acapach khanajja. Mä kollu patanquir marcajj janiw cunjämatsa imantascaspati. 15Janiraquiw mä lamparasa jamasaru uchañataqui aktayatäquiti, jan ucasti khanawjar uchatäñapawa take uta mankhanquirinacaru sum khantañapataqui. 16Uqhamaraqui jumanacan khanamajj jakenacataquejj khant'aracpan. Uqham suma wali luräwinacam uñjasa jumanacan Dios Awquimaru yupaychapjjañapataqui.\nJesusajj leyjjat yatichi\n17“Janiw jumanacajj amuyapjjañamäquiti nayjjatjja, Moisesan leyinacap chhakayiris jutquirista uqhama, ni profetanacan yatichäwinacapsa. Janiw uc apakerit jutctjja jan ucasti cuntejj yatichañ munquistu uc phokheriw juttjja. 18Acsti khanacwa sapjjsma, acapachampi alajjpachampi tucusiñapcamajja janiw mä jisc'a arusa, ni mä letrasa apakatäcaspati uca leyinacatjja, take cunanacatejj phokhasiñapäqui ucanac phokhasiñapcamajja. 19Ucatpï sapjjsmajja, take qhititï uca camachir jan phokcchejja, mä jisc'a camachïcchi ucasa, ucatsti uqhamaraqui jakenacarojj yatichchejja, ucasti alajjpach marcanjja sinti jisc'at uñt'atäniwa; ucatsipan qhititejj camachir phokchejja, ucat uqham yaticharacchi phokhañjja, ucasti jach'añchatäniwa alajjpach marcanjja. 20Jumanacarojj sapjjsmawa, sarnakäwinacamatejj jan walïcchejja ley yatichirinacata fariseonacata sipansa ucajja, janipuniw alajjpach wiñay jacañ marcarojj mantapcasmati.\nJesusajj colerasiñjjatwa yatichi\n21“Jumanacajj ist'apjjtawa nayra awquinacamaru aqham satäcänsa ucjja: ‘Janiw jiwayätati, qhititejj jiwayani ucajja juchañchatäniwa’ sasa. 22Ucampis nayajj sapjjsmawa, qhititejj jilapampi colerasinejja, jilïrinacan tantachasïwipanjja juchañchatäniwa, uqhamarac qhititejj jilapar tokjjani ucasti jach'a jilïrinacan tantachasïwipan juchañchatäniwa. Uca quicparaqui ñankha arunacampi ñankhachani, jilapar jan walinac sirejja infierno ninataquïñapawa.\n23“Uqhamasti jumatejj altararu ofrenda apcasina amtassta jilamajj mä cunatsa juma conträtapjja, 24jumajj uca ofrendama altar nayrakatar jaytawayasinjja, jilamampi sumancthapiri saram, ucatsti cuttanim uca ofrendam altaran churañataqui.\n25“Maynitejj jumar juezan ucaru apiristam ucajja, jumasti thaquin sarcasajja jupampi sumancthapim, jan juezaru apatäñamataqui, ucatsti juezajj jan jumar policiaru catuyasina carcelt'ayañapataqui. 26Khanacwa sisma, ucatjja janiw mistcätati takpach kollke pagañamcama.\nJesusajj wachoka juchjjatwa yatichi\n27“Ist'apjjaractawa cunatï: ‘Janiw wachoka juchan sarnakätati’ satäcänsa ucjja. 28Ucampis nayajj sapjjsmawa, qhititejj mä warmirojj munapayañataqui uñtejja, niyaw chuymapanjja jupampi wachoka juchjja lurjje.\n29“Uca laycu, cupi nayramatejj juchar puriyirjamästam ucqhajja, apsusina jayar liwtam. Walïspawa mä nayrama janchiman chhakhañapaqui takpacha jañchima infiernor jakontatäñat sipansa. 30Jan ucajj cupi amparamatejj jan waliru puriyirjamästamjja, qharekasim ucatsti jayar liwtam. Walïspawa mä amparama janchiman chhakañapaqui, takpach janchima infiernor jakontatäñat sipansa.\nJesusajj jaljtaña toketwa yatichi\n31“Sataraquïnwa: ‘Qhititejj warmipar jaytanucunejja, jaljtañataqui papel loktjjpan’ sasa. 32Ucampis nayajj sapjjsmawa, qhititejj warmipar irpanucuni wachoka juchar jan purquipanjja, ucasti warmipan juchar puriñapwa waquichi, uqhamarac qhititejj uca warmimpi casarasi ucajja wachoka juchancaraquiwa.\nJesusajj juramento lurañjjatwa yatichi\n33“Jumanacajj ist'apjjtawa nayra awquinacamaru aqham satäcänsa ucjja: ‘Phokhapunim cuntï juramentompi arscta lurañataqui Tatitun nayrakatapana ucjja’ sasa. 34Ucampis nayajj sapjjsmawa, jan juramento lurapjjamti cunäquipansa, ni alajjpach laycusa, alajjpachasti Diosan konuñapawa; 35ni acapach laycusa, Diosan cayunacapan tact'äwipawa, ni Jerusalén laycusa, ucasti jach'a Reyin marcapawa. 36Janirac p'ekem laycus juramento luramti, janiw mä ñic'utsa jank'ot ch'iyarar tucuycasmati uca laycu. 37Jumanacan arsuñamajja acaquïñapawa, ‘Jïsa’, jan ucajj ‘janiwa’, ucat juc'ampejja supayatwa juti.\nJesusajj phoksusiñjjatwa yatichi\n38“Ist'apjjaractawa cunatï satäcänsa ucjja: ‘Uñcatatajja, uñcataraquim; tokjjatajja, tokjjaraquim’ sasa. 39Ucampis nayajj sapjjsmawa: Jan jumanacajj jan wali jakerojj cutcatapjjamti, jan ucasti maynitejj maysa ajanut t'ajjllintätamjja, maysa ajanumppacha uñacht'ayaraquim. 40Maynitejj quejantasin camisam aparañ munstamjja, sacomamppach churawayjjam. 41Jumarutejj mä ucch'a k'epiyañ munstam ucajja, mä ucch'ampi jumajj k'epirapim. 42Mä cuns maynejj mayïtam ucarojja churam; mayt'asirirusti janiraqui ‘janiw’ sasajj samti.\n43“Ist'apjjaractawa cunatï satäcänsa ucjja: ‘Jake masimarojj munam, uñisirimarusti uñisiraquim’ sasa. 44Ucampis nayajj sapjjsmawa: Uñisirinacamarojj munapjjam, [maldicirinacamarojj bendicipjjam, uñisirinacamarusti asqui lurapjjam,] Diosat mayirapipjjaraquim qhitinacatejj [jumanacar tokepctam,] uqhamarac jan walinacs lurapctam ucanacataquisa. 45Uqhamatwa jumanacajj alajjpachanquir Awquiman wawanacapäpjjätajja. Jupasti takenitaquiw intsa jalsuyani, uqhamarac asqui jakenacataquisa, jan asqui jakenacataquisa jallsa puriyaniraqui. 46Jumanacatejj munapjjsta qhitinacatejj jumar munapctam ucanacaruqui ucajja, ¿cuna asquirac catokapjjätasti? Impuesto cobririnacasa uca quipcracwa lurasipqui. 47Uqhamaraqui jilanacamaruquitejj aruntasipcsta ucajja, ¿cuna suma asquirac lurapjjta? Diosar jan uñt'iris ucjja luraraquiwa. 48Asquïpjjamaya, cunjämatejj alajjpachanquir Awquimajj asquïqui uqhama.


¿Kuna arutsa liytʼäta? Abjasia Abui Abé Acholi Afrikáans Akha Alemán Altaico Aluro Amárico Angola markan amparamp parlirinakataki Argentina markan amparamp parlirinakataki Armenio Armenio occidental Ateso Atié Aymara Ayá Azerí Azerí (alfabeto cirílico) Bashkir Bassa (Camerún) Bassa (Liberia) Batak simalunguno Batako karo Batako toba Becol Bete Biak Birmano Bislama Bolivia markan amparamp parlirinakataki Boulou Caboverdés Camboyano Cebuano Chabacano Changana (Zimbabue) Chichewa Chiga Chin tiddim Chino Tradicional Chino cantonés (simplificado) Chino cantonés (tradicional) Chino mandarín (simplificado) Chitonga Chitonga de Zimbabue Chokue Chol Chopi Chuabo Chuvash Cibemba Cinamwanga Cingalés Citonga Colombia markan amparamp parlirinakataki Congo Coreano Criollo de Reunión Criollo de las Seychelles Criollo guadalupeño Criollo guayanés Criollo haitiano Criollo inglés de Belice Criollo mauriciano Cuba markan amparamp parlirinakataki Damara Dangme Danés Dayak Diula Duala Efik Embera Embunda Endebele Endonga Endáu Enzema España markan amparamp parlirinakataki Español Estados Unidos markan amparamp parlirinakataki Estonio Ewé Fanti Finlandia markan amparamp parlirinakataki Finlandés Fiyiano Fon Francés Futunés Ga Galés Gitonga Gokana Griego Guaraní Guaraní boliviano Guerzé Gueré Gun Hausa Herero Hiligaynon Hindi Holandés Hunsrik Húngaro Iban Ibanag Ibinda Ibo Ilocano India markan amparamp parlirinakataki Indonesia markan amparamp parlirinakataki Indonesio Inglés Irlandés Isoko Italia markan amparamp parlirinakataki Italiano Javanés Kabiye Kachin Kadazan-dusun Kannada Kaonde Kayin sgaw Kazajo Kazajo (alfabeto árabe Khana Kikamba Kikongo Kikuyu Kiluba Kimbundu Kiniaruanda Kipende Kirguís Kiribatiano Kirundi Kisi Kisii Kisonge Kpelle Krío Kurdo (alfabeto latino) Kwangalí Kwanyama Kyangonde Lahu Lamba Lambya Lari Lhukonzo Lifu Lingala Lituano Lomue Luganda Lugbara Lunda Luo Luvale Macua Malayo Malaysia markan amparamp parlirinakataki Malayálam Malgache Maltés Mam Mambue-Lungu Mapudungún Maratí Mare Mataco Maya Mazahua Mendé Meru Mizo Mongol Moré Myanmar markan amparamp parlirinakataki México markan amparamp parlirinakataki Navajo Ndebele (Zimbabue) Nepal markan amparamp parlirinakataki Nepalés Ngäbere (o guaymí) Nias Niueano Noruego Nyaneka Nyungwe Náhuatl (Centro) Okpe Oriyá Oromo Osético Otetela Pangasinán Panjabí (escritura nastaliq) Pidgin (oeste de África) Pidgin camerunés Pidgin de las islas Salomón Pidgin nigeriano Polaco Polonia markan amparamp parlirinakataki Ponapés Portugal markan amparamp parlirinakataki Portugués de Brasil Portugués europeo Quebec markan amparamp parlirinakataki Quechua (Ancash) Quechua (Ayacucho) Quechua (Cuzco) Quechua boliviano Quichua (Santiago del Estero) Quichua de Chimborazo Quichua de Imbabura Quichua de Pastaza Quichua de Tena Rarotongués Romaní (Eslovaquia Oriental) Romaní (Macedonia) Romaní de Macedonia (alfabeto cirílico) Romaní de Serbia Romaní del norte de Grecia Romaní del sur de Grecia Ronga Rumania markan amparamp parlirinakataki Rumano Runyankore Ruso Rutoro Samoano Sango Sena Senga Sepedi Sesoto de Lesoto Sesoto de Sudáfrica Shona Sidama Silozi Sranangtongo Suajili Suati Sueco Sundanés Swajili (Congo) Tagalo Tahitiano Tai Tailandia markan amparamp parlirinakataki Talian Tamil Tandroy Tankarana Tayik Tetun Dili Tigriña Tivo Tojolabal Tok pisin Tongano Tshiluba Tsonga Tsuana Tumbuka Turco Tuvaluano Twi Tártaro Ucraniano Uhobo Uigur (alfabeto cirílico) Umbundú Urdu Uruund Uzbeko Vezo Vietnam markan amparamp parlirinakataki Vietnamita Wallisiano Waray-Waray Wolaita Xitshwa Yacouba Yao Zandé Zulú chin haka chin haka Chin haka sanguir zotung Árabe Ñanya Ñemba\n1-3. 1) ¿Kunatsa carcelan llawintatäksnas ukhamätanjja? 2) ¿Kunjamsa Jehová Diosajj ukat salvistani?\nINA chʼusatsa carcelaru wiñayataki llawintapkistaspa ukham amuytʼañäni. Uka carcelatjja janiw kunjamatsa mistuñ puedksnati, ukan jiwañakwa suyjjsna. Ukampis mä yanapirin utjatap yatisajj ¿kunjamas jikjjatassna? Wal kusissna. Yamas uka yanapiritejj nayaw carcelat mistuñatak yanaptʼäma sistaspa ukhajja, jukʼampiw kusissna.\n2 Taqe jaqenakajj carcelankksnas ukhamätanwa, taqeniw jiwañar katuyatätanjja. Janiw jiwas pachpajj kunjamatsa jiwañat salvasksnati. Ukampis Jehová Diosajj jiwañat salvañatakejj wali chʼamaniwa. Jupajj akham sistuwa: “Jiwañasa, mä arunjja qhepïri enemigosa janiw utj-jjaniti” sasa (1 Corintios 15:26).\n3 Jiwañajj jan utj-jjani ukhajj wali kusisitaw jakasjjañäni. Jehová Diosajj janiw jiwañak chhaqtaykaniti, jiwatanakarus jaktayarakiniwa. Kunjamsa ukajj jumar yanaptʼätam uk amuytʼam. Diosajj akham sistuwa: ‘Jiwatanakajj jaktapjjaniwa’ sasa (Isaías 26:19). Biblianjja ukaruw jiwatat jaktaña sasin uñtʼasi.\nMAYNEJJ JIWJJE UKHAJJ WAL LLAKISTANJJA\n4. 1) Familiasat maynejj jiwi jan ukajj mä amigosajj jiwi ukhajja, ¿khitis chuymachtʼistaspa? 2) ¿Khitinakas Jesusan munat amigopäpjjäna?\n4 Familiasat maynejj jiwi jan ukajj mä amigosas jiwi ukhajja wal llakistanjja, wal tʼaqesiraktanjja. Janis khiti chuymachiris utjkaspa ukham amuyastanjja. Janiw jiwir familiasarojj kunjamatsa jaktayksnati. Ukampis Bibliaw wal chuymachistu (2 Corintios 1:3, 4 liytʼañataki). Jehová Diosasa Jesusasa jiwir familiaranakasan jaktaniñap wal munapjje, ukwa Jesusajj Lazaror jaktaykäna ukajj uñachtʼayistu. Jesusajj aka oraqenkaskäna ukhajja, Lazarorusa, Martarusa, Mariarusa visitir sarapunirïnwa. Jupanakajj Jesusan amigopäpjjänwa. Biblianjja siwa: “Martasa, Mariasa, Lazarosa Jesusan wali munatäpjjänwa” sasa. Ukampis Lazarow jiwjjäna (Juan 11:3-5).\n5, 6. 1) ¿Kunsa Jesusajj Lazaron amigonakaparu familianakaparu llakit uñjasajj luräna? 2) Maynejj jiwki ukhajj Jesusajj wal llakisi, ¿kunjamsa uk yatiñajj chuymachistu?\n5 Jesusajj Martampiru Mariampir chuymachiriw saräna. Martajj Jesusan jutaskatap yatisajj jankʼakiw jupamp jikisirejj markat mistüna. Jesusar uñjasajj kusisïnwa, akham sarakïnwa: “Tata, jumatï akankasamänjja, janiw jilajajj jiwkaspänti” sasa. Janis Jesusajj Lázaro laykojj kuns lurirjamäjjaspa ukham Martajj amuyäna. Qhepatsti Jesusajj Martan María kullakaparuw jachaskir uñjäna. Jupanakan wali llakitäpjjatap uñjasajja, chuym chʼalljjtayasisaw jachäna (Juan 11:21, 33, 35). Familiasat maynejj jiwi ukhajja, wal llakistanjja, Jesusajj ukhamarakiw llakisïna.\n6 Maynejj jiwki ukhajj jiwasjamarakiw Jesusajj wal llakisi, uk yatiñajj wal chuymachtʼistu. Jupajj Awkipjam chuymanirakiwa (Juan 14:9). Jehová Diosajj wali chʼamaniwa, jupakiw jiwañarojj jan mayampitaki chhaqtayaspa, cheqansa niyaw chhaqtayjjani.\n7, 8. 1) ¿Kunatsa Martajj sepulturat qal ateqayañ jan munkpachäna? 2) ¿Kunsa Jesusajj luräna?\n7 Jesusajj sepulturaruw saräna, uka sepulturajj mä qalampi atkatatänwa. Ukar purisajj Jesusajj akham sänwa: “Uka qal ateqapjjam” sasa. Martajj janiw uk lurapjjañap munkänti. Lazaron jiwatapat niya pusi uruw pasjjäna (Juan 11:39). Kunsa Jesusajj Lazaror yanaptʼañatakejj lurani ukjja janiw Martajj yatkänti.\n¡Jesusajj Lazaror jaktaykäna ukhajja amigonakapasa familiapasa walpun kusisipjjpachäna! (Juan 11:38-44).\n8 Jesusajj Lazaror akham sänwa: “¡Lázaro, mistunim!” sasa. “Ukatsti jiwatäkäna uka jaqejj mistunïnwa, kayunakas amparanakas telanakamp chʼoqantata”, uk uñjasajj Martampi Mariampejj wal musparapjjäna (Juan 11:43, 44). ¡Lazarojj mayampiw jakjjäna! Familiapampisa amigonakapampisa jikisjjarakïnwa. Jupanakasti wal qhomantapjjäna, jupampiw parlapjjarakïna. ¡Wali musparkañapunïnwa! Jesusajj Lazaroruw jaktayäna.\n“IMILL WAWA, NAYAJJ SARTAM SISSMAWA”\n9, 10. 1) ¿Khitis jiwatanakar jaktayañapatakejj Jesusar chʼam churäna? 2) Jaktayatäpkäna uka jaqenakat yatjjatañajja, ¿kunatakis yanaptʼistu?\n9 ¿Jesusajj chʼamapampiti jaqenakar jaktaypachäna? Janiwa. Lazaror janïr jaktaykasajja, Jesusajj Jehová Diosaruw oración mayisïna. Ukhamajj Lazaror jaktayañapatakejj Jehová Diosaw chʼam churäna (Juan 11:41, 42 liytʼañataki). Ukampis janiw Lazarokejj jaktayatäkänti. * Biblianjja wali usuntata 12 marani mä imill wawatwa parlaraki. Awkipajj Jairo satänwa, jupajj imill wawapat walpun llakisïna, ukatwa wawapar qollañapatakejj Jesusar ruwtʼasiri saräna, jupasti uka sapa wawanikïnwa. Jesusampi parlaskäna ukäñkamajja, mä qhawqha chachanakaw puripjjäna, akham sasa: “¡Wawamajj jiwjjewa! Jan jukʼamp Yatichirir arjjayjjamti” sasa. Uk istʼasasti, Jesusajj Jairorojj akham sänwa: “Jan llakisimti, Diosar confiyam, uka imill wawajj salvatäniwa” sasa. Jesusajj Jairompiw utapar sarapjjäna. Utapar jakʼachasïna ukhajja, Jesusajj jaqenakaruw jachaskir uñjäna, warariskir istʼarakïna, ukatwa jupanakar akham säna: “Jan jachapjjamti, uka wawajj janiw jiwatäkiti, jan ukasti ikiskiwa” sasa. Uka arunakampejj kamsañsa Jesusajj munaskäna uk janiw imill wawan awkipasa taykapasa amuyapkänti. Jesusajj anqar mistupjjañapatakiw taqenir mayïna, awkipamp taykapampikiw imill wawan ukar mantapjjäna. Jesusajj jiskʼa imill wawan amparap munasiñampi kattʼasajj akham sänwa: “Imill wawa, nayajj sartam sissmawa” sasa. Wawapar sartiri, sarnaqeri uñjasajj walpun awk taykapajj kusisipjjpachäna. Ukhamwa Jesusajj mä jiskʼa imill wawar jaktayäna (Marcos 5:22-24, 35-42; Lucas 8:49-56). Kunjamsa Jehová Diosajj Jesús taypejj wawapar jaktayäna ukjja janipuniw uka awk taykajj armapkpachänti.\n10 Jesusajj jaktaykäna uka jaqenakajj qhepat jiwjjapjjchïnsa, jupanakat yatjjatañajja jiwatanakan jaktanipjjañap suytʼañatakiw yanaptʼistu. Jehová Diosajj jiwatanakar wal jaktayañ muni, uka amtap phoqapuniniwa.\nJIWATANAKAR JAKTAYASKÄNA UKANAKAT ¿KUNSA YATEQSNA?\nApóstol Pedrojj Dorcas sat mä cristianaruw jaktayäna (Hechos 9:36-42).\nEliasajj mä viuda warmin wawaparuw jaktayäna (1 Reyes 17:17-24).\n11. ¿Kunsa Eclesiastés 9:5 qellqatajj Lazarot yatichistu?\n11 Biblianjja “jiwatanakajj janiw kunsa yatipkiti” sasaw qhan yatichistu. Lazarompejj ukaw pasäna (Eclesiastés 9:5). Kunjamtï Jesusajj siskänjja, Lazarojj jiwañanwa iktʼaskäna (Juan 11:11). Sepulturankkäna ukhajja, janiw kunsa yatjjänti.\n12. ¿Kunjamatsa Lazaron cheqapuni jaktatap yattanjja?\n12 Jesusajj kunjamsa Lazaror jaktayäna ukjja walja jaqenakaw uñjapjjäna. Jesusan enemigonakapas uka milagrot yatipjjarakïnwa. Lazarojj wasitatwa jakjjäna, ukaw cheqapuni jiwatat jaktatap uñachtʼayäna (Juan 11:47). Qhepatjja, walja jaqenakaw Lazaror visitirejj sarapjjarakïna. Jupan jaktatap uñjasajja, Jesusan arkiriparuw tukupjjäna, Diosan khitanitätap layku. Jesusan uñisirinakapajj uk yatisajj wal colerasipjjäna, ukatwa Jesusampiru Lazarompirojj jiwayañ amtapjjäna (Juan 11:53; 12:9-11).\n13. ¿Kunatsa Jehová Diosajj jiwatanakar jaktayaniwa sistanjja?\n13 Jesusajj “taqe khitinakatï sepulturankapki ukanakajj” jaktapjjaniwa sasaw säna (Juan 5:28). Ukhamasti Jehová Diosajj taqe khitinakarutï amtki ukanakarojj jaktayaniwa. Diosajj mä jaqer jaktayañatakejja, uka jaqejj kunjamänsa uk taqpach amtañapaw wakisi. Diosajj taqe kunwa amtaspa, uk amuytʼañatakejj warawaranakat parltʼañäni. Alajjpachanjja walja millón millón warawaranakaw utji. Diosajj uka warawaranakarojj sutipatkamwa uñtʼi sasaw Biblian qhanañchi (Isaías 40:26 liytʼañataki). Jupatejj sapa mayni warawaran sutip amtchejja, khitinakarutï jaktaykani ukanakajj kunjam jaqëpjjänsa uk sum amti. Maysa toqetjja, taqe kunas Jehová Diosan luratawa, ukhamajj jiwatanakar jaktayañatakejja jupajj wali chʼamaniwa.\n14, 15. ¿Kunsa Job chachan arunakapajj jiwatat jaktañ toqet yatichistu?\n14 Diosat jan jitheqtir Job chachajj jiwatanakan jaktanipjjañap creyïnwa. Jupajj Diosar akham sänwa: “¿Mä jaqesti jiwjjasinjja wasitat jaktanjjaspati? [...] Jumatejj jawsitasmajja, nayajj jaysarakirismawa; munasiñampiw uñtanitasmajja, jumajjay nayaru uskuschistajja uka layku” sasa. Jehová Diosajja jiwatanakar jaktaykani uka uru puriniñap wal suyaski (Job 14:13-15).\n15 Jiwatanakan jaktaniñapat yatiñajja, ¿kunjamsa chʼamañchtamjja? Inas jumajj akham jisktʼasirïsta: “Jiwatäki uka familiajasa amigojasa, ¿jaktanpachäniti?” sasa. Jehová Diosajj jiwatanakar wal jaktayañ muni ukajj wal chuymachistu. Jichhajja, jiwatat jaktirinakajj kawkinsa jakapjjani, khitinakas jaktanipjjani uka toqet Bibliajj kamsisa uk yatjjatañäni.\nJIWATANAKAJJ ARUP ISTʼASAJJ JAKTAPJJANIWA\n16. ¿Kunjamsa jiwatat jaktanirinakajj aka oraqen jakasipjjani?\n16 Jaktayatäpkäna uka jaqenakajj familianakapampi amigonakapampiw aka oraqen jikisipjjäna. Jutïrinjja ukaw pasarakini. Nayrajj jaktayatäpkäna ukanakan jakäwipat sipansa, jutïrin jaktapkani ukanakan jakäwipajj jukʼamp sumäniwa. Jutïrin jaktirinakajj Diosar istʼapjjani ukhajja, wiñayaw jakasipjjani, janirakiw mayampis jiwjjapjjaniti. Ukhamarusa janiw jichha tiemponjam jakapkaniti, jan ukasti suma oraqenwa jakasipjjani. Ukanjja janiw guerranakasa, usuntañanakasa, jan walinak luririnakasa utj-jjaniti.\n17. ¿Khitinakas jaktanipjjani?\n17 ¿Khitinakas jaktanipjjani? Jesusajj sänwa: “Taqe khitinakatï sepulturankapki ukanakajj arup istʼapjjani, ukatjja mistunipjjaniwa” sasa (Juan 5:28, 29). Apocalipsis 20:13 qellqatanjja sarakiwa: “Lamar qotajj jiwatanak katuyjjänwa, jiwañasa Sepulturasa ukhamarakiw jiwatanak katuyjjäna” sasa. Jïsa, walja millón millón jaqenakaw jaktanipjjani. Apóstol Pablojja, “cheqapar sarnaqer jaqenakasa jan cheqapar sarnaqer jaqenakas jaktanipjjaniwa” sasaw sarakïna (Hechos 24:15 liytʼañataki). ¿Pablon arunakapajj kamsañsa muni?\nWalja jiwatanakaw Paraíso oraqen jaktanipjjani, ukanwa familianakapampi wasitat jikisipjjani.\n18. ¿Khitinakäpjjes “cheqapar sarnaqer” jaqenakajja?\n18 Jesusajj janïr aka oraqer jutkäna uka tiemponjja waljaniw Jehová Diosar taqe chuyma servipjjäna, jupanakaruw “cheqapar sarnaqer” jaqenaka sasin uñtʼasi. Jupanakat yaqhepajj akanakawa: Noé, Abrahán, Sara, Moisés, Rut, Ester. Jupanakaw aka oraqen jakañatak jaktayatäpjjani. Diosat jan jitheqtir yaqhep chachanakatsa warminakatsa Hebreos 11 capitulonwa liytʼarakisma. Jehová Diosan servirinakapat jichha tiempon jiwapki ukanakat ¿kamsaraksnasa? Jupanakajj “cheqapar sarnaqer” jaqenakat uñtʼatäpjjarakiwa, jupanakas jaktayatäpjjaniwa.\n19. 1) ¿Khitinakäpjjes “jan cheqapar sarnaqer” jaqenakajja? 2) ¿Kunatakis Jehová Diosajj jupanakar tiempo churani?\n19 Walja millón millón jaqenakaw Jehová Diosar jan uñtʼasajj jiwapjje, ukanakaruw “jan cheqapar sarnaqer” jaqenaka sasin uñtʼasi. Jupanakajj jiwatäpkchisa, Jehová Diosajj janiw jupanakat armaskiti. Jupanakarojj jaktayaniwa, jupat yateqapjjañapataki ukhamarak jupar servipjjañapatakiw Diosajj tiempo churani.\n20. ¿Khitinakas jan jaktanipkani?\n20 ¿Taqe jiwatanakat jaktanipjjpachäni? Janiwa. Yaqhep jaqenakajj janiw jaktayatäpkaniti sasaw Jesusajj säna (Lucas 12:5; 19 qhanañchäwi uñjjattʼäta). Maynejj jaktaniniti janicha ukjja ¿khitis amtpachäni? Jehová Diosaw jachʼa Juezajja, jupasti Jesusaruw “jakirinakana jiwatanakan juezapat” uttʼayi (Hechos 10:42). Khitinakatï jan wali jaqenakat juchañchatäpki, janirak jan walinaksa jaytañ munapki ukanakajja janiw jaktayatäpkaniti.\nALAJJPACHAN JAKAÑATAK JAKTIRINAKA\n21, 22. 1) Alajjpachan jakañataki jaktayatäpkani ukanakajja ¿kunjam cuerponi jaktayatäpjjanisa? 2) ¿Khitis alajjpachan jakañatak nayraqat jaktayatäna?\n21 Biblianjja yaqhep jaqenakajj alajjpachanwa jakapjjani sasaw qhanañcharaki. Maynejj alajjpachan jakañatak jaktayatäki ukhajja, janiw jañchi cuerponi jaktayatäkiti, jan ukasti espíritu cuerponi jaktayatawa.\n22 ¿Khitis alajjpachan jakañatak nayraqat jaktayatäna? Jesusaw ukham jaktayatänjja (Juan 3:13). Jesusajj kimsa uru jiwatäjjäna ukhaw Jehová Diosajj jupar jaktayäna (Salmo 16:10; Hechos 13:34, 35). Jesusajj janiw jañchi cuerponi jaktayatäkänti. Ukatwa apóstol Pedrojj Jesusat akham säna: “Jupajj jañchi cuerponwa jiwäna, espíritu cuerponwa jaktayatarakïna” sasa (1 Pedro 3:18). Jesusajj wali chʼamani espiritjam jaktayatänwa (1 Corintios 15:3-6). Ukampis janiw jupakejj ukham jaktayatäñapäkänti, jan ukasti yaqhanakajj ukham jaktayatarakïniwa sasaw Bibliajj qhanañchi.\n23, 24. Jesusajj parlkäna uka ‘jiskʼa tamajj’ ¿khitinakäpjjesa, qhawqhanïpjjarakisa?\n23 Janïr jiwkasajja Jesusajj discipulonakapar akham sänwa: “Nayasti jumanakatak mä lugar wakichiriw saraskta” sasa (Juan 14:2). Ukhamasti yaqhep arkirinakapajj alajjpachar sarañatakiw jaktayatäpjjañapäna. ¿Qhawqhanis alajjpachar sarapjjani? Janiw waljanejj sarapkaniti sasaw Jesusajj säna, jupanakajj “jiskʼa tama” sasin uñtʼatäpjjewa (Lucas 12:32). Apóstol Juanaw qhawqhanis alajjpachar sarapjjani uka toqet sum qhanañchäna, jupasti sänwa: “[Jesusaruw] Sión Qollu patjjan saytʼat uñjta, jupamp chikajj pataka pusi tunka pusini waranqaniruw uñjarakta” sasa (Apocalipsis 14:1).\n24 ¿Kunapachas 144.000 cristianonakajj jaktayatäpjjani? Jesusajj alajjpachan Reyit uttʼayatäñapäkäna ukhat qheparuw jaktayatäpjjani sasaw Bibliajj qhanañchi (1 Corintios 15:23). Uka tiemponwa jakasktanjja. 144.000 cristianonakat niya jila partew alajjpachan jakañatak jaktayatäjjapjje. Uka cristianonakat jichha tiempon jiwirinakajja, jankʼakiw alajjpachan jakañatak jaktayatäpjje. Ukampis niya taqe jaqenakaw aka oraqena mä suma Paraison jakasiñataki jaktayatäpjjani.\n25. ¿Kuna toqetsa jutïr yatichäwin yatjjataskañäni?\n25 ¡Jehová Diosajj niyaw jiwatanakar jaktayjjani, jiwañajj jan mayampitaki chhaqtayatäjjaniwa! (Isaías 25:8 liytʼañataki). Alajjpachan jakañatak jaktayatäpkani uka cristianonakajja, ¿kunsa lurapjjpachäni? Jupanakajj Jesusampi chikaw Diosan Reinopan apnaqapjjani sasaw Bibliajj qhanañchi. Jutïr yatichäwinwa uka Reinot yatjjataskañäni.\n^ Párrafo 9 Biblianjja kunjamsa wawanakarusa, jilïrinakarusa, chachanakarusa, warminakarusa, israelitanakarusa, yaqha markankirinakarusa jaktayasïna uka toqetwa qhanañcharaki. Uka toqetjja akïr qellqatanakanwa liytʼasma: 1 Reyes 17:17-24; 2 Reyes 4:32-37; 13:20, 21; Mateo 28:5-7; Lucas 7:11-17; 8:40-56; Hechos 9:36-42; 20:7-12.\n1 CHEQA YATICHÄWI: JEHOVÁ DIOSAJJ JIWAÑAR CHHAQTAYJJANIWA\n“Jiwañasa, mä arunjja qhepïri enemigosa janiw utj-jjaniti” (1 Corintios 15:26).\nFamiliasat maynejj jiwi ukhajja, ¿kunjamsa Bibliajj chuymachistu?\nMä familiasasa jan ukajj mä amigosasa jiwi ukhajja, walpun llakistanjja. Bibliakiw ukhajj wal chuymachistu.\nJehová Diosajj jiwañar jan mayampitak chhaqtayañatakejj wali chʼamaniwa. Jupaw jiwatanakar jaktayani.\n2 CHEQA YATICHÄWI: JIWATAT JAKTAÑAJJ UTJAPUNINIWA SASAW CONFIYTANJJA\n“Imill wawa, nayajj sartam sissmawa” (Marcos 5:41).\n¿Kunatsa jiwañat jaktañajj utjapuniniwa sasin confiytanjja?\nJesusajj Lazaroruw jaktayäna.\nJesusajj mä jiskʼa imill wawaruw jaktayäna.\nJesusajj Jehová Diosan chʼamapampiw jiwatanakar jaktayäna.\nJesusajj jiwatanakar jaktaykäna ukjja waljaniw uñjapjjäna. Jesusan enemigonakapas uka toqet yatipjjarakïnwa.\n3 CHEQA YATICHÄWI: JEHOVÁ DIOSAJJ WALJA MILLÓN MILLÓN JAQENAKARUW JAKTAYANI\n“Jumatejj jawsitasmajja, nayajj jaysarakirismawa; munasiñampiw uñtanitasmajja, jumajjay nayaru uskuschistajja uka layku” (Job 14:13-15).\nDiosajj taqe khitinakarutï amtki ukanakaruw jaktayani.\nCheqapar sarnaqeri jaqenakasa jan cheqapar sarnaqeri jaqenakasa jaktayatäpjjaniwa.\nJehová Diosajj taqpach warawaranakan sutip amti, ukhamajj servirinakapajj kunjam jaqenakäpjjänsa uk amtasaw jupanakar jaktayani.\n4 CHEQA YATICHÄWI: ALAJJPACHAN JAKAÑATAKIW YAQHEPAJJ JAKTAYATÄPJJANI\n“Nayasti jumanakatak mä lugar wakichiriw saraskta” (Juan 14:2).\n¿Khitinakas alajjpachan jakañatak jaktayatäpjjani?\nJesusaw alajjpachan jakañatakejj nayraqat jaktayatäna.\nMä qhawqhanikiw alajjpachar sarañatak jaktayatäpjjani sasaw Jesusajj säna.\nJehová Diosajj 144.000 cristianonakaruw alajjpachar sarapjjañapatak ajlli.\n¿Jiwjjasajj kawkharus maynejj sarjjpacha?\nKimsaqallqo jiwatat jaktirinakatwa Bibliajj parli. ¿Jupanakajj uka toqet kamsapjjänsa?\nParaison jakasiñatak jichhatpach wakichtʼasipjjañäni\nYaqha markaru jakir sarañ munirinakampi, Paraison jakañ munirinakampejja, ¿kunansa niya kipkakïpjje?\nAka revista liytʼirinakan jisktʼäwinakapa, junio 2014


Deuteronomio 22 - Holy Bible [Aymara Bible 1997] - (Deu 22)\n“Cawquïritejj jumanacata jilaman vacapsa, ovejapsa chhakhat uñjapjjäta ucasti, janiw jan uñjiri tucupjjätati, jan ucasti jilaman ucaruw jaytanjjapjjäta.\nUcampisa uywanitejj juman jan marca masimäqui ni jumas uñt'caractati, ucapachajj uca uywjja utamaruw irpjjäta, ucatsti marca masiman tumpasiñapcamaw ucancani, ucapachasti jumajj catuyjjaraquïtawa.\nUca quipcwa jumanacajj lurapjjäta asnompisa, mantampisa, cuna cawquïri yänactejj qhitis chhakhayasini ucampejja, jumanacatejj uñjapjjäta ucqhajja, janiw jan uñjiri tucupjjätati.\n“Uqhamaraqui cawquïritejj jumanacata thaquinjja uñjasqui jilaman asnoparu, vacaparusa liwitattata, ucqhajj janiw maysa uñtas pasawayätati, jan ucasti yanapt'ätawa sayt'ayañataquejja.\n“Cawquïritejj thaqui sarcasina mä jamach'i tapa mä kokana jan ucajj orakensa uñji, jamach'i wawanacani, jan ucajj c'awnansa, tayca jamach'in uca tapjjar jipjjatata, ucapachasti janiw taycamppacha jamach’ wawamppacha apasïtati;\njan ucasti wawanac aptasïta, taycarusti sarjjpan saraquïtawa, uqhamatwa sum saräta, walja maranacaw jacaraquïta.\n“Cunapachatejj maynejj mä machak uta lurasini, uta patapan terrazarojj mä perkampi muyuntayañapawa; uqhamatwa familiapajj jan juchañchata uñjasini, qhititejj uca terrazat jalaktasin jiwcaspa ucatjja.\n“Jan jumanacajj uva yapunacamarojj satapjjamti yakha casta jathanacjja, jan takpach chhaktañapataqui, yapuchcta ucasa ni uva yapumasa.\n“Janiw yapunacamjja khollïtati asnompi vacampi yapthapitjja.\n“Jan cuna isinacsa uchasipjjamti, chicatajj t'arwat p'itata, chicatasti linot p'itataraqui.\n“Janjjatasipcta uca mantanacamsti pusi esquinpacha fleconacampi uchasipjjam.\n“Mä jaketejj mä warmiru warmipataqui irptasini, ucat warmisjjatasti jan uca warmir muncjjaniti,\njan ucasti c'ari arunacac thakjjani, jakenac nayrakatan ‘Sallkjituwa’ sasa, jan wali arunac arsusina sani: ‘Nayasti aca warmimpiw casarasta, ucampisa jupampi iquintjjasinjja jicjjatwa jupan chacha uñt'irïtapa’ sasa.\nUcapachajj tawakon awquinacapajj jan chacha uñt'irïtapwa khanañchapjjani, ucatsti jilïrinacapan tribunalaparuwa uñacht'ayapjjani.\nUcapachasti tawakon awquipajj saniwa: ‘Nayaw phuchajjarojj churta aca jaken warmipäñapataqui, jichhasti jupajj janiw muncjjeti,\njan ucasti ‘Sallkjituwa’ sasaw parli, wawajjatsti: ‘Chacha uñt'irïtaynaw’ saraquiwa, ucampisa acajj mä uñacht'äwejj jupan jan chacha uñt'irïtapatjja’ sasinwa sabananac janatatani jilïri jakenac nayrakatana.\nUcatsti jupanacajj uca jakeru catuntasajj mutuyapjjaniwa,\njuchañchapjjaraquiniwa pataca kollke multa pagayasa, uca kollksti tawakon awquiparuraquiw churjjani, Israel marcan mä jan chacha uñt'ir tawakoru deshonratap laycu. Ucampisa uca tawakojj uca jaken warmipaquïscaniwa, janiraquiw irpanucuñ puedcaniti take jacäwipana.\n“Ucampisa uca tawakon chacha uñt'irïtapatejj chekpachansa yatisini,\nucapachajj awquipan uta puncuparuw irpapjjani, ucatsti jakenacajj kalampi c'upjasinwa jiwayapjjani, jupan mä jach'a jucha Israel marcan luratapata, uqhamaraqui quipca awquipan utapa p'enkachatap laycu. Uqhamatwa jumanac taypin jan walt'añanacampejj tucjapjjäta.\n“Mä jaketejj mä casada warmimpi iquintata catjatänejja, ucanacasti panpachaw juchañchasin jiwayatäpjjani, uqhamatwa jumanacajj tucjapjjäta Israel marcan jan walinacjja.\n“Mä jan chacha uñt'ir tawakotejj casarasiñatac parlatächi, ucatsti yakha jakempi marcan jiquintasisinjja iquintaraquini,\nucanacajj panpachaniw marcan tribunalapar apatäpjjani, cawqhantejj kalampi c'upjasina juchañchasin jiwayatäpjjani, tawakosti marcan jan art'asitap laycu, chachasti jake masipan warmipar deshonratap laycuraqui. Uqhamatwa jumanac taypin ñankha lurir jakenacarojj tucjapjjäta.\n“Ucatsti mä jaketejj pampan mä casarasiñatac parlat tawakoru jicjjatani, ucatsti munquir jan munquir jupampi iquintani, ucapachasti chacha saparuquiw jiwayasini uca warmimpi iquintatapata,\ntawakosti janiw cuna camachatäcanisa, jupasti janiw cuna jach'a juchsa lurquiti jiwayatäñataquejja. Uca luräwisti quipcaw: cunjämatejj mä jakejj mayni jake masiparu jiwayañataqui jicjjati uqhama.\nUca jakesti sapacwa tawakorojj pampan jicjjatäna. Tawakojj kawkhas warariscpachänwa, ucampis ch'usa pampätap laycojj, janiw qhitis arjjatcpachänti.\n“Uqhamaraqui mä jaketejj mä jan chacha uñt'ir tawakoru jicjjatani, ucatsti uca tawakojj janirac casarasiñatac cuna parlatanïcanisa, ucatsti munquir jan munquir uca jakejj jupampi iquintani, ucat catjatäpjjaraquini ucapachasti,\nuca jakejj tawakon awquiparojj pheska tunca kollke churaraquini, uca tawakor deshonratap laycusti jupampipuniw casarasiñaparaqui, janiraquiw irpanucuñ puedcaniti take jacañapanjja.\n“Janiw cawquïri jakes awquipan warmipampejj iquintañapäquiti, uca luräwimpisti quipca awquiparu p'enkachatap laycu.


Tiwulampin wank�umpin sarnaq�wipa\nAka siwsäwix wank�umpit tiwulampitaw arxayistu, mä kutix mä jik�a wank�uw wasar uraqin kisus acht�asit sarnaqaskäna, ukjamaruw mä wali manq�at awtjat tiwulax jisk�a wank�ur kisus acht�asit uñjatayna. Tiwulasti wali manq�at awtjat jikxatasisax wank�uruw kisum churxit sasin arxayatayna, wank�usti janikiw jayskataynati kunati kisux jisk�akïnwa janiw jupatakjamäkanti.\nTiwulasti inamayaw achikt�asiskäna wank�ux jani munkänti, ukat wank�uruw manq�antañ amtatayna, wank�usti walrak achikt�asirakitayna, nayaw mä jach�a kis uñjta uk uñacht�ayäm ukampiw sist�asït sasinaw arxayatayna. Tiwulasti, ukjam satax kusisitaynawa, ukat jank�ak sarañäni nayaw apsüx sasaw sarakitayna.\nWank�ump tiwulampix thakhinjamaw wali jay jaltas jaltas sarapxatayna, niy jak�achasisax quta manqhan wank�ux wali jach�a kis uñacht�ayatayna, ukat jank�ak purisax mäkirakiw apsunï satayna, paniniw chik chikat jajt�asiñäni, sist�asiñkam manq�asiñani, sasinaw tiwulax arxayatayna.\nMayak ipi tiwulax kis apsunxä sasin qutar thuqhuntatayna. Qhana arunxa, janiw kuna kisus utjkänti, phaxsikiw qhanaskäna, ukjamataw tiwulax jiwañar puriwayi. Chiqansa, tiwulax jisk�a wank�ut sallqxataw uñjasiwayi.\n¡Jakäwinxa, janiw jach�a jach� tukuñax askïkiti, ukjamaraki masisarus janirakiw jisk�achañax wakiskiti!\nQilqt�aniri: Filomena Alanoca Fernández\nSuyu: Pacajes-Departamento La Paz


Hechos 5 - Holy Bible [Aymara Bible 1997] - (Hec 5)\nUtjaraquïnwa mä chachajj Ananías sutini, Safira warmipampi. Jupanacasti orakepjja aljapjjaraquïnwa.\nUca chachasti aljat kollketjja imakänwa, mä chicatsti apostolonacan ucaruw aparaquïna takpach kollksa apcaspa uqhama. Warmipasti ucjja yatiraquïnwa.\nPedrojj saraquïnwa: —Ananías, ¿cunats Supayajj chuymamar manti, Kollan Ajayuru c'arintañamataquejja uqhamarac orakem aljat kollket mä chicat imantañamataquisa?\n¿Janit jumanccänjja uca orakejja? Jumatejj aljstajja, ¿janit uca kollkejj jumanccaraquïnjja? ¿Cunats aqham lurañ amttajja? Chekpachansa Diosaruw c'arinttajja, janiw jakenacaruti —sasa.\nAnaniasajj uc ist'asinjja, jiwataw liwitatti. Take qhitinacatejj uc yatipcäna ucanacajj wal ajjsarapjjäna.\nUcatsti mä kawkha waynanacaw jutasina, Ananiasan jiwat amayapjja llawuntapjje, ucatsti imäwiruw apjjapjjaraqui.\nUcat mä quimsa horarusti, Ananiasan warmipajj mantaniraquïnwa, cunatï pascatayna uc jan yatisa.\nPedrosti juparojj jisct'araquïnwa: —Sita, ¿ucqharupuniti orakjja aljapjjtajja? —sasa. —Warmisti sänwa: —Jïsa, ucqharupuniw aljapjjta —sasa.\nPedrosti sascaquïnwa: —¿Cunats jumanacajj uqham yatichasipjjta Tatitun Ajayuparu c'arintañataqui? Acajjaya punc mantasinipqui chachaman jiwat amayapa imantanjjerinacajja, jichhasti jumaruraquiw apapjjätam —sasa.\nUcspacharaquiw Pedron nayrakataparu jiwat liwitatti. Waynanacasti mantanisinjja warmirojj jiwatwa jicjjatapjje. Ucatsti apsusinjja chachap jac'aruw imantanjjapjjaraqui.\nIglesianquir jakenacasti, uqhamarac take qhitinacatejj uc yatipcän ucanacajja, wal ajjsarapjjäna.\nApostolonac tokejj walja uñacht'äwinacampi milagronacampiw lurasïna jakenac taypina. Pórtico de Salomón satäqui ucqharusti takeniw tantachasipjjäna.\nYakhanacajj janiraquiw jupanacamp tantachasiñ munapcänti, ucampis jakenacajj wal jupanacarojj munasipjjäna.\nTatituru iyawsirinacasti juc'ampiw yapjjattäna, chachanacatsa, warminacatsa.\nCallenacaruw usutanac iquiñanacaru apsupjjäna. “Pedrojj pascasin inach ch'iwipaquis yakhepanacarojj puriwayaspa” sasa.\nWalja jakenacaraquiw jac'anquir marcanacatjja Jerusalenaru jutapjjäna. Usutanacaparu, uqhamarac ñankha ajayumpi lokheptayatanacarus apanipjjaraquïnwa. Take ucanacasti c'umaraptayatäjjänwa.\nUc uñjasinsti sacerdoten jilïripajja uqhamarac jupampïpcäna uca saduceo partidonquirinacajj wal envidiasipjjäna.\nJupanacasti apostolonacarojj preso catuntasinjja, carcelaruw llaventapjjäna.\nUcampis Tatitun angelapajja arumaw cárcel punc jist'arasin jupanacarojj irpsuwayjje. Angelasti saraquïnwa:\n“Sarapjjam temploru. Purisinsti, take jakenacaru yatiyanipjjam aca machak suma jacäwita.\nUc ist'asinsti khepürojja, albatwa templorojj mantapjje, ucatsti yatichañ kalltapjjaraquïna. Ucchañcamasti, sacerdotenacan jilïripampi, uqhamarac qhitinacatejj jupampïpcäna ucanacampejja, jawsthapiyiwa Israelan takpach jilïrinacaru. Uca tantachasïwiruraquiw apostolonacarojj carcelat jawsayanipjji.\nCunapachatejj jawsanir soldadonacajj carcelar puripjjän ucqhajja, janiw jupanacarojj ucan jicjjatcjjapjjänti. Ucspachaw cuttawayjjapjjäna jilïrinacar yatiyjjañataqui.\nPurisinsti, jilïrinacaparojj sapjjewa: “Cárcel puncjja wali suma jist'antatwa jicjjatapjjta. Punc uñjiri guardianacas ucancascaraquitaynawa. Ucampis cunapachatejj punc jist'arapjjta ucqhajja, janiw qhitirus cárcel mankhan jicjjatcjjapjjti” sasa.\nUc ist'asinjja sacerdotenacan jach'a jilïripajja, templo uñjirinacan jilïripasa uqhamarac jilïri sacerdotenacasa, jupanac puraw jisct'asipjje: —¿Cunarac jupanacampisti pasjjpacha? —sasa.\nUqhamäquïpanwa, mayni chachajj purinisinjja säna: —Carcelar jist'antapctas uca chachanacajj templonwa jakenacar yatichasipqui —sasa.\nUc ist'asinsti, guardian jilïripajja soldadonacampiw sarapjje apostolonac irptaniñataqui. Jan cun camacht'asaw sumatac irpanipjjäna, marcanquir jakenacamp jan kalampi c'upjayasiñataqui.\nPuriyanisinsti, jilïrinac nayrakataruw sayt'ayapjje. Ucatsti sacerdotenacan jilïripajja saraquiwa:\n—Nanacasti jumanacarojj sapjjäyäsmawa: Janipuniw cunäquipansa uca Jesusjjat yatichapjjätati, sasa. Jichhasti, ¿cunrac lurapjjtasti? Jumanacajj yatichäwinacamampejj Jerusalén marcpacharuw phokt'ayapjjtajja. Ucatsti nanacaruquiw uca jaken jiwatapatjja juchañchañ munapjjestajja —sasa.\nJumanacaw Jesusarojj jiwayapjjtajja, mä cruzar ch'accatasa, ucampis awquinacasan Diosapajj uca Jesusarojj jactayiwa.\nUcatsti Diosajj jach'aruraquiw apti, cupëjjaparu utt'ayasa. Jach'a munañan Jilïri Khespiyiriracwa tucuyi, Israel marcajj juchanacapat arrepientisisa perdón catokañapataqui.\nTake acanacjja nanacaw yatipjjta, uñjapjjaracta. Kollan Ajayusti uqhamaraquiw khanañcharaqui. Uca Kollan Ajaysti Diosaraquiw churi, take qhitinacatï jupar ist'apqui ucanacaru —sasa.\nUc ist'asinjja, jilïrinacajj wal colerasipjjäna. Apostolonacarusti jiwayañwa munapjjaraquïna.\nUcampisa, jilïrinac taypinjja mä fariseo chachaw utjäna, Gamaliel sutini. Jupasti ley yatichiriraquïnwa, jakenacampisti wali yäkataraquïnwa. Jupasti sayt'asisinjja, apostolonacarojj ankaruw irpsuyi mä juc'a ratotaqui.\nUcatsti jilïrinacarojj sänwa: —Israel chachanaca, wal amuyt'asipjjam, cuntï aca jakenacampi lurapcäta ucjjata.\nAmtasipjjaraquim jumanacajja, cunjämtï pasïr maranacanjja Teudas sat mä chachajj sartänjja jach'a munañan jakëcaspas uqhama. Juparusti mä pusi patac jakenacjamaw arcapjjäna. Jupan jiwjjatapatsti, take arquirinacapajj aywinucjjapjjaraquïnwa. Uqhamatsti ina ch'usaruquiw tucusiwayjjäna.\nUca khepatsti, censo urunacanjja, Galileanquir Judas sataraquiw sartäna. Juparusti waljaniraquiw arcapjjäna. Ucampis juparojj jiwayapjjaraquiquïnwa, jupan arquirinacapasti aywinucjjapjjaraquïnwa.\nJichhasti nayajj sapjjsmawa, jan aca jakenacarojj cuns camachapjjamti. Antutnucjjapjjam. Aca luräwinacajj jakenacan amtatapaquïchejja, ina ch'usaruw tucusiscani.\nDiosancchi ucasti, janiw jumanacajj cuns camachapcasmati. Amuyt'asipjjam. Ucatrac Dios contra sayt'asipcasma —sasa.\nUca arunacarusti takeniw jaysapjje. Ucatsti apostolonacar jawsayasinjja ewjjt'apjjewa, jan juc'amp Jesusjjat parlapjjañapataqui. Jawk'jayasinsti, antutnucjjapjjaraquïnwa.\nApostolonacasti jilïrinacan nayrakatapatjja cusisitaw mistuwayjjapjje: —Diosajj jiwasanacarojj walicwa ajllisistojja aqham Tatitun sutip laycu t'akhesiñasataquejja —sasa.\nJupanacasti janipuniw sapürusa amuct'apcänti Jesucristjjat yatichaña, parlañsa, templona uqhamarac utanacansa.


Global Voices Aymarata · Medios ciudadanos ukan qillqatanaka Aka tuqita Indonesia\nIsturyanaka Aka tuqita Indonesia 12 willka kuti phaxsi 2015\nUraqpachan sartasiwinak waraqt’ata “waranqanak sayt’asitapa” Qillqiri Claudia Blaser · Afganistán Kimsa warmitx mayniw ñanqhach jakañanx jikxatasi. Tunka pusin ur febrer phaxsit saraqkipan aka pä waranq tunka kimsan marana, mundpachan waranq jaqinakaw sartasiwapxi kunalaykutix jan walt’aw... 21 anata phaxsi 2013\nIndonesian qutachrantawi: Jakartax laqawinkiwa Qillqiri Carolina · Citizen Media Jakartax Indonesian capitalapawa. Uka markax qutachrantawlaykut taqi kunas sayt’xiwa. Joko Widodox uka markan p’iqinchiriwa. Jupax Jakarta markar 27n chinuq phaxsikam laqaw [en] uñachayi. 44nit 27niw... 13 lakan phaxsi 2012


Global Voices Aymarata » África markan arst’at arunakapa · Global Voices Aymarata » Print\nJaqukipäw uñt'ayata/apkatata 8 Mara t'aqa phaxsi 2015 0:46 GMT 1\t · Qillqiri Ndesanjo Macha (es) ukan jaqukipiri\tMaría Angélica Marín, Victoria Tinta Quispe\nCategoria-naka: África Subsahariana, Etiopía, Mali, Ruanda, Sudáfrica, Citizen Media, Lenguaje\nOsborne tatax Universidad Olivet Nazarene ukan sitio web tuqinw mä mapa “Uraqpacha payïr jila arsut arunakapa”  sasinw qillqt'i. Mapan jan walt'äwix uñstk uka uñt'ayi:\nNayraqatax “Kawkïr markans oficial uñt'at arukï ukapuniw arst'ataxa”. África markanx Mali, aruw arst'ata, perfil lingüístico ukax aka blog ukanw arunakax uñt'ayata- bambara arux francés arut sipans jiplapach arst'atawa.\n•Ruanda ukanx kimsa arunakaw utji ukanakax oficiales ukham uñt'atarakiwa, ukax aknïr arunakawa: kiñaruanda, francés ukat inglés, República Centro Africana uksanx pä aruw arst'ata: sango ukat francés. Uk sitio ukanx aka pä arux janiw uñjaskiti, kunats jan ukankpacha ukampirus aka arux walja arst'asirinakaniwa, suajili arux “payïri” aruwa Ruanda markan arst'atawa,indigenas arunakax República Centro Africana uksanw utji – ukam`pirus aka arunakatx janiw khitis qhananchkchistuti.\nAkan  payïr aruskipäwinaka.\nURL to article: https://aym.globalvoices.org/2015/06/7287\n “Uraqpacha payïr jila arsut arunakapa”: http://niamey.blogspot.com/2015/05/second-most-spoken-languages-in-africa.html


¿Jehová Diosar uñtañajj kamsañsa muni? | Congregacionan yatjjatañataki\n“Tatay, juma toqeruw uñtansma; juma, alajjpachan jakiriruw mayisinsma” (SAL. 123:1).\nCANCIÓN: 143, 124\n¿AKA JISKTʼANAKAR QHANAÑCHTʼASMATI?\n¿Jehová Diosar uñtañajj kamsañsa muni?\n¿Kunatsa Moisesajj Suma Oraqer mantañ aptʼasïna?\nMoisesar kunatï paskäna ukat ¿kunsa yateqsna?\n1, 2. ¿Jehová Diosar uñtañajj kamsañsa muni?\n‘CHʼAMA tukuña jan wali tiemponakanwa’ jakastanjja. Aka oraqen cheqpach suma jakasiñajj janïr utjkipanjja, jukʼamp jan walinakaw utjani (2 Tim. 3:1). Ukatwa akham jisktʼasiñasa: ‘¿Jehová Diosarut uñtasktjja?, mä arunjja ¿khitirus yanaptʼa maytjja?’ sasa. Inas jan pächasisajj “Jehová Diosaruw” maytanjja sasin sissna. Ukajj cheqäskapuniwa.\n2 ¿Jehová Diosar uñtañajj kamsañsa muni? Ukat ¿kunjamatsa jan walinakan uñjastan ukhajj Jupar uñtaskatas uñachtʼaysna? Jan waltʼäwinakan uñjasktan ukhajja, Jehová Diosan yanaptʼap wal muntanjja sasaw salmonak qellqer mä chachajj walja maranak nayrajj säna (Salmo 123:1-4 liytʼañataki). Ukham sasinjja, kunjamtï mä uywatajj uywiripar uñtki ukhamawa sañwa munaskäna. Mä uywatajja, janiw manqʼa wajjtʼayasiñ laykuki ni jarkʼaqatäñ laykukis uywiripar uñtkiti, jan ukasti kunsa uywiripajj muni uk amuyañatakiw sapa kuti uñtaraki, ukhamat kuntï uywiripajj munki ukarjam lurañataki. Jiwasajj niya ukhamarakiw Jehová Diosajj kun lurañassa muni uk amuyañatakejj Biblia sapüru liyiñasa, Diosampirakiw irpayasiñasa. Ukham lurañäni ukhajja, Jupajj yanaptʼistaniwa (Efes. 5:17).\n3. Jehová Diosar uñtaskakiñatakejj ¿kunas pantjasiyistaspa?\n3 Jehová Diosar sapakuti uñtañajj kunja wakiskirisa uk yatkstansa, awisajj maysaruw uñtjjsna. Jesusan Marta amigaparojj ukaw pasäna, “walja lurañanakampiw jan tiempon sarnaqaskäna” (Luc. 10:40-42). Martajj Diosar taqe chuyma serviri warmïkchïnsa, Jesusamp chikäkasajj ukhamanwa uñjasïna, yamas jiwasarojj jukʼampiw ukajj pasistaspa. Ukhamajj Jehová Diosar uñtaskakiñatakejj ¿kunas pantjasiyistaspa? Aka yatichäwinjja, kunjamsa mayninakan luratanakapajj pantjasiyistaspa ukwa uñjaskañäni. Jehová Diosar uñtaskakiñatakejj kunsa lursna uksa yatjjatarakiñäniwa.\nSUMA ORAQER MANTAÑWA APTʼASÏNA\n4. Moisesan Suma Oraqer jan mantatapajj ¿kunatsa musparkañajja?\n4 Moisesajj Jehová Diosarupuniw yanaptʼa mayirïna. “Jan uñjkañ Diosarojj uñjkaspas ukhamaw jupajj jan walinak wali pacienciampi aguan[tirïna]” (Hebreos 11:24-27 liytʼañataki). Bibliajj jupat akham siwa: “Ukat sipansa janiw mayampis uka Israel markanjja Moisés profetjamajj utjkjjänti, kawkïrimpitejj Tatitu Diosajj parlaskäna ajanuy ajanu ukhamajja” sasa (Deut. 34:10). Ukampis Moisesajj sumsa Jehová Diosampejj apaskchïnjja, Suma Oraqer mantañjja aptʼasïnwa (Núm. 20:12). ¿Kunatsa aptʼasïna?\n5-7. 1) Israelitanakajj Egipto markat mistunjjapjjäna uka qhepatjja, ¿kunas pasäna? 2) ¿Kunsa Moisesajj luräna?\n5 Israelitanakajj Egipto markat mistunjjapjjäna ukhat pä phajjsi pasatatjja, mä jan waltʼäwiw Sinaí Qollur janïr puripkäna ukhajj utjäna. Israelitanakajj uma jan utjipanwa Moisés contra parljjapjjäna. Ukhamïpansti, Moisesajj Jehová Diosaruw akham sasin artʼasïna: “¿Kunsa luräjja aka markampejja? Akat mä jukʼampirojja qalampi kʼupjasawa jiwayapjjetani” sasa (Éx. 17:4). Jehová Diosajj kunsa Moisesajj lurañapäna ukjja, qhanwa ewjjtʼäna. Thujrupampiw Horeb qollunkir mä qarqaru (jan ukajja, jachʼa qalaru) jisktañapäna, ukhamat umajj walja mistuñapataki. Uka toqet Bibliajj akham siwa: “Moisesajj ukhamwa luräna, Israelankir jilïri jaqenak nayraqatanjja” sasa. Israelitanakajj sistʼasiñkamaw um umapjjäna, ukatsti jan waltʼäwejj askichasjjänwa (Éx. 17:5, 6).\n6 Bibliarjamasti, Moisesajj “uka lugararojja Meriba sasaw sutichäna, israelitanakan mayipjjatap layku, ukhamarak suticharakïnwa Masah sasa, Diosaru akham sas yantʼaru uchapjjatap layku ‘¿Tatitojj jiwasampiti, jan ukajj janicha?’ sasa” (Éx. 17:7). Uka sutinakajj wali wakiskirïnwa, kunattejj “mayiña”, “yantʼa” sañwa muni.\n7 Meriba cheqan kunatï paskäna ukajj ¿Jehová Diosatakejj kunjamakïnsa? Jupatakejja, israelitanakajj janiw Moisés contraki saytʼapkänti, jan ukasti, Jupa contras saytʼasipkaspa ukhamänwa (Salmo 95:8, 9 liytʼañataki). Cheqas israelitanakajj jan walpunwa lurapjjäna. Ukampis Moisesajj kunatï walïki ukwa luräna; Jehová Diosaruw yanaptʼa mayïna, kuntï Diosajj siskäna ukarjamaw lurarakïna.\n8. Israelitanakajj Suma Oraqer niya mantañampïsipkäna ukhajja, ¿kunas pasäna?\n8 Ukampis 40 maranak pasatat Suma Oraqer niya mantañampïsipkäna ukhajja, wasitampiw mä jan waltʼäwejj utjarakïna. Meriba sasin qhepat uñtʼasjjäna uka cheqaruw puripjjäna. Ukajj Cades sat cheqa jakʼankänwa, Suma Oraqe qorpana. * Ukanjja, israelitanakajj mayampiw um jan utjipan Moisés contra parljjapjjäna (Núm. 20:1-5). Ukampis jichha kutinjja, Moisesajj janiw nayrjam lurkänti.\n9. ¿Jehová Diosajj kun luram sasas Moisesar säna, ukampis kunsa jupajj luräna? (Página 12 ukankir dibujo uñjjattʼäta).\n9 Israelitanakan wasitampi jupa contra saytʼapjjatapatjja, ¿kunsa Moisesajj luräna? Wasitampiw Jehová Diosar yanaptʼa mayïna. Ukampis jichha kutinjja, Jehová Diosajj janiw qarqar jisktañap maykänti. Jan ukasti, thujrup apjjarusisin qarqa nayraqataru markar tantachthapiñapatakiw mayïna, ukatsti ‘qarqaruw parläta’ sasaw sarakïna (Núm. 20:6-8). Ukampis Moisesajj janiw qarqar parlkänti, jan ukasti, coleramp atipayasisaw ukankirinakar akham säna: ‘Istʼapjjam Tatitu contra saytʼasir jaqenaka, ¿aka qarqatti uma apsurapipjjäma umarapjjañamataki?’ sasa. Ukatsti, qarqarojj janiw mä kutiki jisktkänti, jan ukasti pä kutiw thujrupampi jisktäna (Núm. 20:10, 11).\n10. Moisesajj kuntï lurkäna uk uñjasajja, ¿kunjamakis Jehová Diosajj jikjjatasïna?\n10 Jehová Diosajj walpun Moisesatak colerasïna (Deut. 1:37; 3:26). ¿Kunatsa colerasïna? Mayajj akäspawa, kunjamtï uñjaniwayktanjja, kuntï Moisesar luram siskäna ukar jan istʼatapat inas coleraschïna.\n11. Moisesajj qarqar jisktas um apsüna ukhajja, ¿kunatsa israelitanakajj janiw Diosan milagropäkiti sasin amuyapjjaspäna?\n11 ¿Kunatsa Jehová Diosajj colerasirakpachäna? Nayrïr Meriba cheqankir qarqanakajj wali chʼollqhënwa. Inamayaw maynejj wali chʼamampis jisktaskaspäna, janiw umajj mistkaspänti. Ukampis payïr Meriba cheqankir qarqanakajj janiw sinti chʼollqhëpkänti, caliza qala sasin uñtʼatäpjjänwa. Ukhamätapatjja, umajj uka manqhar tantasïnwa, jaqenakajj uka qarqar pʼiytʼasajj facilakiw um apsupjjaspäna. Ukhamajja, Moisesajj qarqar jan parlasaki thujrupampi pay kuti jisktas um apsüna ukhajja, inas israelitanakajj janiw Diosan milagropäkiti sasin amuyapjjchïna. * Ukampis kunjamächïnjjay uk janiw sum yatktanti.\nMOISESAJJ DIOS CONTRAW SAYTʼÄNA\n12. ¿Kunatsa Jehová Diosajj Moisesatakisa Aaronatakis colerasirakpachäna?\n12 ¿Kunatsa Jehová Diosajj Moisesatakis Aaronatakis colerasirakpachäna? Moisesajj israelitanakar kamsänsa uk uñjañäni, jupajj akham sänwa: ‘¿Aka qarqatti uma apsurapipjjäma umarapjjañamataki?’ sasa. ‘Apsurapipjjäma’ sasinjja, inas Aaronampit jupampit parlaskchïna. Ukampis Moisesan ukham parlatapajj Jehová Diosar jan respetatapwa uñachtʼayäna, cheqas Diosaw uka milagro luraskäna. Salmo 106:32, 33 qellqatajj akham siwa: “Meriba umanak jakʼan Tatiturojj qʼapisiyapjjäna [jan ukajja, colerayapjjäna], jupanak laykuw Moisesajj jan walir purïna, jupan chuymap mayjtʼayapjjäna, lakapasti jan arsuñanak parläna” * sasa (Núm. 27:14). Kunjamächïnjjaya, Moisesan luratapajj janiw Jehová Diosar jachʼañchkänti. Ukatwa Moisesampir Aaronampirojj akham säna: ‘Janiw jumanakajj arunakajar istʼapkistati’ sasa (Núm. 20:24). Cheqas ukajj wali jachʼa juchänwa.\n13. Jehová Diosajj kuntï Moisesampi lurkäna ukajj wakisïnwa sasajj ¿kunatsa sissna?\n13 Moisesampi Aaronampiw Diosan markapar pʼeqtʼasipkäna, ukhamajj jukʼampiw jupanakar mayisirakïna (Luc. 12:48). Uka nayrajja, Jehová Diosajj jupa contra saytʼir israelitanakarojj janiw Canaán oraqer mantaykänti (Núm. 14:26-30, 34). Ukhamajj Moisesan Jehová Dios contra saytʼatapatjja, jupanakjam juchañchatäñajj wakisirakïnwa. Ukatwa Diosajj Suma Oraqer jan mantaykarakïnti.\n14, 15. ¿Kunas Moisesar pantjasiyäna?\n14 ¿Kunatsa Moisesajj pantjasïna? Kuntï Salmo 106:32, 33 qellqatajj siski uk mayamp uñjañäni, ukan akham siwa: “Meriba umanak jakʼan Tatiturojj qʼapisiyapjjäna [jan ukajja, colerayapjjäna], jupanak laykuw Moisesajj jan walir purïna, jupan chuymap mayjtʼayapjjäna, lakapasti jan arsuñanak parläna” sasa. Israelitanakas Jehová Diosar colerayapkchïnjja, Moisesaw coleramp atipayasïna. Ukham coleratäsajja, kuna jan walinsa uñjasispa uk janiw amuykänti ukatwa jan parlañanak parläna.\n15 Moisesarojj mayninakan luratanakapaw pantjasiyäna, ukatwa Jehová Diosar jan uñtjjänti. Israelitanakajj nayrïr kutin uma mayipkäna ukhajja, Moisesajj kunatï Diosatak walïkäna ukwa luräna (Éx. 7:6). Ukampis jichha kutinjja, inas ukham walja maranaka sapa kuti colerayapjjatapat wali qaritäjjchïna, aynachtʼatäjjarakchïna. Ukat inas Jehová Diosar jachʼañchañat sipansa jupatak llakisjjchïna.\n16. Moisesajj kuntï lurkäna ukat yatjjatañajj ¿kunatsa wakisi?\n16 Moisesajj Jehová Diosar jan jitheqtas serviri profetäkchïnsa, pantjasïnwa, janiw Jehová Diosarus uñtjjänti, ukajj jiwasar pasarakistaspawa. Moisesajj niyaw Suma Oraqer mantañampïskäna, jiwasajj niyaw Paraíso oraqer mantañampïskaraktanjja (2 Ped. 3:13). Janipuniw khitis uk aptʼasiñ munktanti. Ukampis ukar mantañ munstan ukhajja, Jehová Diosar uñtaskakiñasawa, munañaparjamas sarnaqaskakiñasawa (1 Juan 2:17). ¿Kunsa Moisesan pantjasitapat yateqsna?\nMAYNINAKAN LURATANAKAPAJJ JAN PANTJASIYISTPANTI\n17. ¿Kunas jan walinakan uñjasktan ukhajj jan aynachtʼañatak yanaptʼistaspa?\n17 Jan aynachtʼañäniti. Awisajja, sapa kutiw pachpa jan walin uñjastanjja. Ukampis Bibliajj akham sistuwa: “Kunatï walïki ukjja jan jaytas lurasipkakiñäni, janitï qarjtkañäni ukhajja, tiempoparuw apthapiñäni” sasa (Gál. 6:9; 2 Tes. 3:13). Kunapachatï aynachtʼata uñjastan jan ukajj yaqhanakampis sapa kuti jan waltʼayastan ukhajja, ¿kunsa lurtanjja? ¿Mä kun sañatakis amuytʼastanti, janit jankʼaki colerasktanjja? (Prov. 10:19; 17:27; Mat. 5:22). Mayninakajj colerayapjjestu ukhajja, ‘janiw ukhamat ukham kuttʼayañasäkiti’, antisas Diosaruw jaytañasa (Romanos 12:17-21 liytʼañataki). Jiwasatï Jehová Diosar uñtaskakiñäni ukhajja, janiw jankʼaki coleraskañäniti, pacienciampiw Diosan askichañapataki suytʼañäni. Ukampis ukhamat ukham kuttʼaysna ukhajja, Jehová Diosar jan respetataswa uñachtʼaysna.\n18. Jehová Diosajj markap toqe ewjjtʼanak churkistu ukhajja, ¿kunsa amtañasa?\n18 Jichhak mistki uka ewjjtʼanakar istʼapjjañäni. Jehová Diosajj markap toqe ewjjtʼanak churkistu ukhajja, jankʼakiw ukar istʼañasa. Janiw kunjamtï nayrajj lurkayätan ukarjam luraskakiñatak chʼurkhisiñasäkiti (Heb. 13:17). Maysa toqetjja, “kunatï qellqatäki ukarjamakiw lurasiñapa” janiw yaptʼasiñapäkiti (1 Cor. 4:6). Ukham lurasajja, Jehová Diosar uñtaskataswa uñachtʼayañäni.\nMayninakan luratanakapat Moisesajj pantjaskäna ukat ¿kunsa yateqsna? (Párrafo 19).\n19. Mayninakan pantjasitanakapajj Diosat jiwasar jan jitheqtayañapatakejj ¿kunsa lurañasa?\n19 Mayninakan pantjasitanakapajj Jehová Diosat jan jitheqtayistpanti. Jiwasatï Jehová Diosar uñtaskakiñänejja, janiw mayninakan luratanakapajj pantjasiykistaniti ni Jehová Diosamp sum apasiñsa aptʼasiykistaniti. Diosan markapan Moisesjam luräwinak katoqerinakajj janipuniw uk armapjjañapäkiti. Taqenis ‘salvasiñatakejj ajjsartʼasa khatattʼasa jukʼamp chʼamachasiñasas’ wakiskchejja, ak amtañasawa, Jehová Diosajj janiw mä pachpa leyimpik taqenir juchañchkistuti (Filip. 2:12). Antisas jukʼamp luräwinak Diosan markapan katoqatasatjja jukʼampirakiw Jehová Diosajj cuenta mayistani (Luc. 12:48). Ukampis Jehová Diosar cheqapun munasstan ukhajja, janiw kunas pantjasiykistaniti ni Diosan munasiñapatsa apaqkistaniti (Sal. 119:165; Rom. 8:37-39).\n20. ¿Kun lurañsa taqenis amtañasa?\n20 Aka jan wali pachanjja, jukʼampiw alajjpachankir Jehová Diosar uñtaskakiñasa, ukhamat kuntï Jupajj lurañas munki uk yatiñasataki. Janipuni mayninakan luratanakapajj Jehová Diosampi sum apasiñ aptʼasiyistpanti. Kunatï Moisesar paskäna uk amtañasapuniwa. Jan amuytʼasisa mayninakan luratanakapat colerasiñat sipansa, ‘Jehová Diosan khuyapayasiñap suyasipkakiñäni’ (Sal. 123:1, 2).\n^ Párrafo 8 Uka Meriba cheqajja, janiw Refidim sat jakʼankir Meriba satäkäna uka pachpäkiti, nayrïrejj Masah sasin uñtʼatänwa, maynïristi Cades satarakïnwa. Ukampis uka paypach cheqaw Meriba sasin uñtʼatäna, israelitanakan uma mayipjjatap layku (Diosan Arupat yatjjatañataki yanaptʼa sat folleton 7 jaljankir [sección 7] mapa uñjjattʼäta).\n^ Párrafo 11 John A. Beck sat yatichirejj uka toqet akham siwa: “Judionakan costumbreparjamajja, Moisés contra parlir jaqenakajj akham sapjjänwa: ‘¡Moisesajj uka qarqjja sum uñtʼi. Milagro lurañ munchi ukhajja, yaqha qarqat um apspan’” sasa. Ukampis ukajj mä säwikiwa.\n^ Párrafo 12 Jukʼamp yatjjatañatakejja, La Atalaya 15 de octubre, 1987 revistan “Preguntas de los lectores” sat yatichäwi español arut uñjjattʼäta.


Global Voices Aymarata · Medios ciudadanos ukan qillqatanaka Aka tuqita Qatar\nMä phaxsin archiwupa willka kuti phaxsi 2014 1 Qillqata\nIsturyanaka Aka tuqita Qatar 27 willka kuti phaxsi 2014\n27 willka kuti phaxsi 2014\nMundial anatawxata: Brasil uksanx jachawayapxiwa, Bahréin k'ask'a umamp yanqhachataw uñjasipxi ukat Qatar uksanx jan walt'awiw utji Qillqiri Deji Olukotun · Latin America Wali askiw yaqha yänak fútbol sasin Mundial-at sum amuyañatakixa. DejiOlukotun jilax sapa k’athaw kunanaks uñjañas qhispïw arsüwit ukhamarak derechos humano ukat uñakipañas juk’aptayäw uñacht’ayi.\n27 lapaka phaxsi 2011\nQatar: Parlamentaryunakatak 2013n maran chhijlläwi Qillqiri Amira Al Hussaini · Citizen Media Qatar uka jaqix yatiyawayiw nayrir uru lapaka phaxsit ajllisiwinak apasiñapataki, 2013 chika marana. Emir ukax yatiyawayiw catarí Shaikh Hamadbin Khalifa Al Thani wali sum markachirinakamp... 20 mara t'aqa phaxsi 2011\nQatar: Mä ch'aqa jallu purjatt'awix wal kusisiyi Qillqiri Omar Chatriwala · Citizen Media Janiw kuna pachan turkawinakapas utjkiti, Qatar markankirinakax jallun purjat'atapatx kusisipxiwa. Twiter tuqins walipuniw uñacht'ayapxi.


Utat ut sartañatakiw wakichayasisipki (BTV)\nJichhürumpix phispha uruw Trinidad jach’a markanx COVID-19 usump usuntatanak katjañatakix utat ut sartasipki. Jichhürux jach’a marka taypinkapxaniwa, thiyanakx tuktxapxiwa, ukhamw tata Emerson Ramírezax Bolivia TV ukan arskasax sawiyi, jupax Centro de Operaciones de Emergencia Departamental (COED) ukanrak Beninx irnaqañ p’iqicht’aski.\n“(…) Phisqha uruw irnaqxasipktha. Aka jach’a markan usutanak jikxatañatakiw irnaqasipktha, COVID usump piykatat jaqinakar jikxatañataki. Jach’a marka thiyanakanx thaqhañ tukuyxapxtwa, marka taypiruw mantxasipktha. Walja chiqanw jichhürux irnaqasipkäxa” sasaw tata Ramírezax arsuwiyi.\nSuxta distritonw irnaqawiyapxtha, qullañatak qutucht’asiwiyatäki ukhamarjama sasaw jupax sawiyi. “Chiq chiq jaljasiwiyapxtha (…) 45 chiqanw irnaqapxtha. Ukhamïpanx manzanot manzanw irnaqasipktha. Ukhamatw thiyanakat jach’a marka taypir purisipktha” sasaw arsuñ tukuyawiyi./RAR


Victoria Tinta Quispe · Lakan phaxsi 2011 · Global Voices Aymarata\nVictoria Tinta Quispe · Lakan phaxsi, 2011\nQhipa qillqatanaka Victoria Tinta Quispe Ta Lakan phaxsi, 2011\nLatin America 28 Lakan phaxsi 2011\nGlobal Voices ukamp Nayan Aruxa (Mi Voz) --mä red chilena diarios ciudadanos-- sutinchatak ukax mayacht’asiw mä qilqatwa uñt’awapxi. Global Voices ukax aka mayacht’asiwimpix Chili markan yatiyawinakaparuw jiljatayani. Santiago capital anqaxa markat yatiyäwinak uñt’ayasa.\nChile: 18ni uru llumpaqa phaxsit Reforma Educativa ukat sartasiwix wayra tuqiw uñt'ayata\nLatin America 19 Lakan phaxsi 2011\nReforma educativat sartasiwix Ciudadano Inteligente ukatx Sentidos Comunes ukanak tuqiw wayrar uñt'ayataski. Twitter ukatx cibernautas ukanakax #18deagosto, #marchadelosparaguas ukanak tuqiw uñt'awinak apnaqapxi, #marchaestudiantil, ukat juk'ampinakamp tuqiw qhurut arsusiwix tuytiyañatak utji.\nBrasil: Yatichirinakax aski payllaw utjañapatakiw qhurut arsusipxi\nLatin America 18 Lakan phaxsi 2011\nRosangela Basso brasiler blogerux uñt'ayiwa [pt] Rio de Janeiro sat markan 9 uru llumpaqa phaxsin yatichirinakax qhurut arsusipkan jall ukxat walja jamuqanakamp jamuq waraqatanakamp uñacht'ayi.Yatichirinakax jilpach payllaw katuqañatakiw mayt'apxi, ukatx gobiernox janiw aruskipañs munkiti.\nHonduras: Juez ukax yatirinakatak ambientalistas satak ukanakar jist'antañatakiw jaysi\nLatin America 16 Lakan phaxsi 2011\n«Mä hondureño juesax uñt'ayiwa yatiyirinakar ukhamarak 16ni ambientalistas p'iqinchirinakar katurayaña markan quqanakax janiw utjkaspat sasin jaysataparu. Porvenir sata ukaxa, Honduras ukana, ina arsusiñax (C-Libre) utjañapaw satak ukxat uñt'ayi», Monica Medel kullakax blog Journalism in the Americas [Periodismo en las Américas; en] jall ukan qilqt'i, Knight Center ukata.\nAsia Oriental 10 Lakan phaxsi 2011\nMä aski yatxatäwixa, internautanakaruw ch'amancht'i, "Pankanakan pata tuqir apasima" sat sutinchata. Walja chiqanakanw jist'arasiwayi, panka waxt'aw katuqañataki ukhanarak qulqi apthapiñatak (bibliotica) utanak lurayañataki, khaysa pata tuqinakana.\nSta. Lucía: Jan kuna jan walt'äwinakan uraq khathattäwi\nCaribbean 9 Lakan phaxsi 2011\nRepeating Islands [en] ukax Sta. Lucía ukan wasur uraq khathatiwit uñt'ayi, uka khathattawix 5.3 (grados en la escala de Richter) ukjaruw puritayna.\nBolivia: Chukiyawu Markanx Kunanakas Turkakipañapaspa?\nLatin America 3 Lakan phaxsi 2011\nLuis Ramos jilax Citizen of La Paz ukanwa jiskt'asi, [es] «Chukiyawu markanx kunanakas turkakipañaspa?» sasina. Ukatx uka pachp jiskt'awiparuw tunka amuyump jayst'asi, akhamata: k'añaskunak tuqita, areas verdes, mä centro de convenciones, walja centros comerciales, anatañ parkinaka, ukat yaqhampinakaw utjayañaspa, ukhamarak ukanakax askinjamaw turkakipañaspa sasina.


Salmos 27 - Holy Bible [Aymara Bible 1997] - (Sal 27)\nÑankha lurir jakenacasa, timanacajjas mayachthapisipjjewa, nayar chhucjjatasin jiwayañataqui; ucampis jupanacaquiw lanctasjjapjje, tincjjapjjaraqui.\nNuwasir tamas nayatac tantachasiscpan, chuymajjajj janiw qhathatcaniti; nayar jaljjatañataquis waquichasisipcpan, janiw nayajj llaquiscäti.\nTatitut mä mayisiñajjaquiw utji, ucaquirac thakä: jacañ urunacajjan utapan utjasiña; utapan jupar yupaychañataqui, khapak cancañap uñjasin cusisiñataqui.\nJan walt'añ urunac purincan ucapachajj, Tatituw utapan imantitani; ch'iwipampiw imjjäsitani; mä karka patjjaruw sayt'ayitani,\nucapachaw p'ekejj waytä, muyuntir timanacajjar aynacht'ayasa. Ucapachaw utapan loktäwinac churä, cusisiñat wararï, Tatituruw cusisiñamp k'ochuraquï.\nTatay, jumaruw arnakasinsma, ist'aquitaya, nayat qhuyapt'ayasita, jaysaquitaya.\nChuymajjajj situwa: “Tatitun ajanup thakam.” Nayasti, Tatay, ajanum thakta.\nJaniquiy ajanum nayatac imantasimti, janiquiy k'apisiñamp jakonucustati, jumaquiw nayan arjjatirejjätajja; janiquiy sapac jaytanucustati, janirac jan arjjatirin antutistati, jumätaw Diosajjajja, khespiyirejjasa.\nAwquejjas, taycajjas apanucchitanejja, Tatituw nayarojj uywasquitani.\nTatay, thaquim uñacht'ayita, cheka thaquiman irpita, timanacan nayatac utjatap laycu.\nJaniquiy timajjan amparaparojj catuyistati, nayataquejj c'ari ircatirinacaw sarti, khoru jakenacaw sartaraqui.\nNayasti jacañ oraken Tatitump cusisiñataquiw suyt'ascta.


Jaqukiptat k'añasku (BTV)\nQucha Pampanx pä k’añaskuw t’uxthaptawiyapxi, mayax jaqukiptawiyiwa, usuchjatanakarux qullañ utaruw jank’ak apapxi. Mä kañaskuy wila qhana qhankipan thakhx mäkhipawaychispäna, ukat ukhamax utjchispäna, ukhamaw yatisi.\nColombia, 25 de Mayo thakhinak jikthaptki ukjanw ukham t’uxintasiwiyapxi, Qucha Pampa taypina. Wila qhana qhankipanw uka mä k’añasku apnaqirix thakhx mäkhipaskäna, ukatw chhijirux purt’asiwiyapxaraktha sasaw mayni q’iwirix arsuwiyaraki.\nMä k’añaskux jaqukiptawiyiwa, thakhi taypin jaqukiptatäskiwa. Usuchjatanakarux qullañ utaruw apapxi, janiraw kunjamas jikxatasipxi ukxatx yatiyapkiti./RAR


Jesusajj wali llaktʼataw oración luräna | Jesusan sarnaqatapa\nJesusaw thakisa, cheqasa, jakañasa\n¿Kuna arutsa liytʼäta? Alemán Aluro Amárico Armenio Aymara Azerí Azerí (alfabeto cirílico) Bassa (Camerún) Batako karo Batako toba Baulé Becol Birmano Boulou Búlgaro Camboyano Catalán Cebuano Chichewa Chitonga Chuvash Cibemba Cingalés Citonga Congo Coreano Criollo de las Seychelles Criollo haitiano Criollo mauriciano Croata Dangme Danés Diula Efik Endebele Endáu Esloveno Español Estonio Ewé Finlandés Fiyiano Fon Francés Ga Georgiano Griego Guaraní Gujarati Gun Hebreo Hiligaynon Holandés Húngaro Ibo Ilocano Indonesio Inglés Isoko Italiano Japonés Javanés Kabiye Kaonde Kazajo Kazajo (alfabeto árabe Kikamba Kikongo Kikuyu Kiluba Kiniaruanda Kipende Kirguís Kiribatiano Kirundi Kisonge Lifu Lingala Lomue Luganda Luo Luvale Macedonio Macua Malayo Malayálam Malgache Maltés Maya Moré Ndebele (Zimbabue) Noruego Nyungwe Oromo Osético Otetela Pangasinán Papiamento (Curazao) Persa Pidgin de las islas Salomón Polaco Portugués de Brasil Quechua (Ancash) Quechua (Ayacucho) Quechua (Cuzco) Quechua boliviano Rumano Ruso Samoano Sango Sena Sepedi Serbio (Alfabeto cirílico) Serbio (alfabeto latino) Shona Silozi Sranangtongo Suajili Sueco Swajili (Congo) Tagalo Tahitiano Tai Tamil Tayik Tigriña Tok pisin Tshiluba Tsotsil Tumbuka Turco Turcomano Tuvaluano Twi Tártaro Ucraniano Umbundú Urdu Uruund Uzbeko Vietnamita Wallisiano Waray-Waray Xitshwa Árabe\nJesusajj wali llaktʼataw oración luräna\nJESUSAJJ GETSEMANÍ SAT JARDINARUW SARÄNA\n‘JUMPʼIPAJJ WILAR UÑTATAW CHʼAQARÄNA’\nJesusajj jupat jan jitheqtir apostolonakapampejj oración lurañ tukuyjjänwa. “Ukjjarusti cantonakampi Diosar jachʼañchañ tukuyasajj Olivos Qolluruw makatapjjäna” (Marcos 14:26). Inti jalsu toqenkir Getsemaní sat jardinaruw sarapjjarakïna, kawkjarutï Jesusajj sarirïkäna uka cheqaru.\nOlivonak taypinkir uka suma jardinar purisasti, Jesusajj qheparuw kimsaqallqo apostolonakapar jaytäna. Inas uka jardinan mantañap jakʼaru quedasipjjchïna. Jesusajj akham sasaw jupanakar säna: “Akawjar qontʼasipjjam, nayajj khä cheqaruw oración lurir saräjja” sasa. Jupampi chikajj kimsaniruw irpäna: Pedrompiru Santiagompiru Juanampiru. Uka cheqat jukʼamp manqhar mantasajja, Jesusajj walpun llakisïna, uka kimsa apostolonakaparojj akham sarakïnwa: “Nayajj wali llaktʼatapunïtwa, jumanakajj aka cheqar quedasipjjam, nayamp chik uñnaqapjjam” sasa (Mateo 26:36-38).\nJupanakat jitheqtasajja, Jesusajj ‘killptʼasisaw mayisïna’. ¿Kunsa wali llakitajj Diosar mayispachäna? Jesusajj akham sänwa: “Alajjpachankir Awki, jumatakejj taqe kunas lurasikispawa. Aka copa nayat apaqtʼita. Ukampis jan nayan munañajajj luraspanti, jan ukasti kunjamtï jumajj munkta ukarjam luraspan” sasa (Marcos 14:35, 36). Ukampejj ¿kamsañsa munäna? ¿Janit jaqenakar juchat salvañ munjjäna? ¡Janiw ukhamäkänti!\nKunjamsa romanonakajj jiwañataki juchañchatanakarojj wal tʼaqesiyapjjerïna uk Jesusajj alajjpachat uñjanirïnwa. Jichhajja jaqjamajj janiw ukham jiwayatäñ munkänti, ukajj llakisiyänwa, janiw tʼaqesiñ munkarakïnti. Janiw ukakïkänti, wali uñisita jan walinak lurir jaqjam jiwasinjja, alajjpachankir Awkipan sutipwa jiskʼachayaspäna, ukaw juparojj jukʼamp llakisiyäna. Mä qhawqha horanakampitjja, Dios contra parlir jaqjamaw jupajj mä lawar chʼakkatat jiwañapäna.\nJaya tiempo oración lurasajja, kimsa apostolonakan ukar kuttʼasajj ikiraskirwa jupanakar katjäna. Akham sasaw Pedror säna: “¿Janit mä horakis nayamp chik uñnaqapkasma? Amuyasipjjapunim, oracionsa jan jaytas lurasipkakim, ukhamat jan juchar puriñataki” sasa. Apostolonakajj llakitäsipkänwa uk Jesusajj amuyänwa, ukhamarus wali arumäjjarakïnwa. Ukatwa akham säna: “Chuymajj qhawqsa lurañ munaskiwa, ukampis jañchejj janiw chʼamanïkiti” sasa (Mateo 26:40, 41).\nUkjjarusti Jesusajj payïr kutin kuttʼasaw “aka copa nayat apaqtʼita” sasin Diosar mayisïna. Apostolonakan ukar kuttʼanisasti, mayampiw ikiraskir katjäna. Jupanakajj jan kuna yantʼar puriñatakejj mayisisipkañapänwa. Jesusajj uk amtayäna ukhajja “janirakiw kamsirjamäpkänsa” (Marcos 14:40). Jesusasti kimsïr kutin kuttʼasajj killptʼasisaw oración luräna.\nJan walinak lurir jaqjam jiwasinjja, alajjpachankir Awkipan sutipwa jiskʼachayaspäna, ukatwa Jesusajj wal llakisiskäna. Ukampis Jehová Diosajj Yoqapan mayisitanakap istʼänwa, ukatwa Jesusar chʼamañchtʼañatakejj mä ángel khitanïna. Ukhampachas Jesusajj Awkipar ruwtʼaskakïnwa, “taqe chuymapuniw oración luraskäna”. Chuymapanjj wal tʼaqesiskäna. ¡Kuntï Jesusajj phoqañapäkäna ukajj janiw faciläkänti! Jupatakis jupar confiyiri jaqenakatakis wiñay jakañ jikjjatañapänwa. Ukatwa ‘jumpʼipajj wilar uñtata oraqer chʼaqaräna’ (Lucas 22:44).\nKimsïr kutin apostolonakapan ukar kuttʼanisajja, ikiraskirwa jupanakar katjarakïna. Jesusasti sarakïnwa: “¡Janiw jichhajj ikiñ horasäkiti, ni samarañ horasäkisa! Jaqen Yoqapajj jucharar jaqenakan amparapar apjjaruyatäñapäki uka horasajj purinjjewa. Sartapjjam, jin sarjjapjjañäni, nayar aljantirejj jakʼankjjewa” sasa (Mateo 26:45, 46).\nJUMPʼIPAS WILAR UÑTATAW CHʼAQARÄNA\nKunjamsa Jesusan ‘jumpʼipajj wilar uñtat chʼaqaräna’ ukjja, Lucasajj doctoräkchïnsa janiw qhanañchkiti (Lucas 22:44). Inas Lucasajj mä uñachtʼäwitak parlaskchïna, inas kunjamtï wilajj mä heridat chʼaqarkejja, ukhamwa Jesusan jumpʼipajj chʼaqaräna sañ munaskchïna. Maysa toqetjja, William D. Edwards doctorajj mä revistapanjja akham sarakiwa: “Janis ukham uñjasirïkchejja, maynejj wil jumpʼispawa. Kunapachatï maynejj chuymapan walpun tʼaqesjje janiraki kamachtʼirjamäjje ukhajja, jiskʼa venanakapajj tʼaqasispawa, wilapasti jumpʼimpiw kittasirakispa, ukhamatwa maynejj wil jumpʼispa” sasa (The Journal of the American Medical Association).\n¿Altus cuartot sarjjasajj kawkirus Jesusajj apostolonakapar irpäna?\nJesusan oración lurañapkamajja, ¿kunsa kimsa apostolonakapajj lurasipkäna?\n¿Kunatsa Jesusan jumpʼipajj wilar uñtat chʼaqaräna?\nQALLTA Jesusaw thakisa, cheqasa, jakañasa\nSECCIÓN 1 Jesusajj janïr yatiyañ qalltkäna ukhajja, ¿kunanakas pasäna?\n1 YATICHÄWI Diosan pä yatiyäwinakapa\n2 YATICHÄWI Janïr naskipanwa Jesusar jachʼañchapjjäna\n3 YATICHÄWI Diosan thakinakap wakichiriw nasïna\n4 YATICHÄWI Mariajj janïr casaratäkasinwa usuriptäna\n5 YATICHÄWI ¿Kawkinsa ukat kunapachasa Jesusajj nasïna?\n6 YATICHÄWI Jutañapäkäna uka wawa\n7 YATICHÄWI Yatirinakaw Jesusar visittʼapjjäna\n8 YATICHÄWI Jan wali reyitwa escapapjjäna\n9 YATICHÄWI Jesusajj Nazaret markanwa jilsüna\n10 YATICHÄWI Jesusan familiapajj Jerusalenaruw saräna\n11 YATICHÄWI Bautisir Juanaw thaki wakichäna\nSECCIÓN 2 Jesusajj Diosan arup yatiyañ qalltäna\n12 YATICHÄWI Jesusaw bautisasïna\n13 YATICHÄWI Juchar jan puriñatakejj Jesusat yateqasipjjañäni\n14 YATICHÄWI Jesusan nayrïr discipulonakapa\n15 YATICHÄWI Jesusan nayrïr milagropa\n16 YATICHÄWI Taqe chuymaw Diosan templopar munasïna\n17 YATICHÄWI Nicodemoruw Jesusajj aruman yatichäna\n18 YATICHÄWI Jesusaw jachʼar tuku, Juanajj jiskʼaruw tukuraki\n19 YATICHÄWI Jesusajj mä samaritanaruw yatichäna\nSECCIÓN 3 Galilea markanwa Jesusajj yatichäna\n20 YATICHÄWI Caná markanwa Jesusajj payïr milagro luräna\n21 YATICHÄWI Jesusajj Nazaretankir sinagogan yatichäna\n22 YATICHÄWI Pusi discipulonakaw jaqe katurëjjapjjäna\n23 YATICHÄWI Jesusajj milagronakwa Capernaúm markan luräna\n24 YATICHÄWI Jesusajj jukʼampiw Galilean yatiyäna\n25 YATICHÄWI Munasiñatwa lepra usuni mä jaqer qolläna\n26 YATICHÄWI “Juchanakamajj perdonatäjjewa”\n27 YATICHÄWI Jesusajj Mateoruw jawsäna\n28 YATICHÄWI Jesusan discipulonakapajj janiw ayunapkänti\n29 YATICHÄWI Jesusajj sábado urunwa jaqenakar yanaptʼäna\n30 YATICHÄWI Jesusajj Awkipamp sum apasi\n31 YATICHÄWI Sábado urunwa trigo puyanak kʼichirapjjäna\n32 YATICHÄWI ¿Kun lurañas sábado urun walikïskäna?\n33 YATICHÄWI Isaiasan profeciapaw phoqasïna\n34 YATICHÄWI Jesusajj tunka payan apostolonakaruw ajllïna\n35 YATICHÄWI Jesusajj mä qollun yatichäna\n36 YATICHÄWI Ejerciton mä oficialapajj Diosar wal confiyäna\n37 YATICHÄWI Mä viuda warmin wawaparuw Jesusajj jaktayäna\n38 YATICHÄWI “Mesiasätwa” saspa ukwa Juanajj munäna\n39 YATICHÄWI Jesusajj jan istʼasirinakarojj juchañchänwa\n40 YATICHÄWI Jesusajj perdonasirïñwa yatichäna\n41 YATICHÄWI ¿Khitis milagronak lurañapatakejj chʼam churäna?\n42 YATICHÄWI Jesusajj fariseonakaruw juchañchäna\n43 YATICHÄWI Diosan Reinopat uñachtʼäwinaka\n44 YATICHÄWI Jesusajj mä jachʼa thayaruw tʼakurayäna\n45 YATICHÄWI Jesusajj demonionakjjar munañaniwa\n46 YATICHÄWI Jesusan isip llamktʼasaw qollatäjjäna\n47 YATICHÄWI Jesusajj mä imill wawaruw jaktayäna\n48 YATICHÄWI Milagronak uñjkasas Nazaretan janiw creyipkänti\n49 YATICHÄWI Galilean yatiyasaw apostolonakar wakichäna\n50 YATICHÄWI Jan walinakan yatiyañatakisa wakichatäpjjänwa\n51 YATICHÄWI Mä cumpleañonwa Juanar jiwayapjjäna\n52 YATICHÄWI Milagro lurasaw waljanir manqʼayäna\n53 YATICHÄWI Thayjjarusa qotjjarusa munañaniwa\n54 YATICHÄWI Jesusaw “wiñay jakañ churir tʼantʼajja”\n55 YATICHÄWI Jesusan arunakap istʼasajj colertʼasipjjänwa\n56 YATICHÄWI ¿Kunas mä jaqerojj qʼañuchi?\n57 YATICHÄWI Jesusajj mä tawaqompiru mä oqarampiruw qolläna\n58 YATICHÄWI Tʼantʼanak waljar tukuyäna, levadurat ewjjarakïna\n59 YATICHÄWI ¿Khitis jaqen Yoqapajja?\n60 YATICHÄWI Cristojj kʼajkiriw tuküna\n61 YATICHÄWI Demonion mantat mä waynituruw Jesusajj qolläna\n62 YATICHÄWI Jesusajj humilde chuymanïñwa yatichäna\n63 YATICHÄWI Jesusajj lanktʼayañampita juchampita parläna\n64 YATICHÄWI Perdonañajj wali wakiskiriwa\n65 YATICHÄWI Jerusalenar sarkasaw Jesusajj yatichäna\nSECCIÓN 4 Judean qhep qhepa yatiyäwipa\n66 YATICHÄWI Tabernáculo fiestanwa yatichäna\n67 YATICHÄWI “Janipuniw khitis ukham parlirïkiti”\n68 YATICHÄWI “Akapachan qhanapätwa” sasaw Jesusajj säna\n69 YATICHÄWI ¿Khitïnsa jupanakan awkipajja?\n70 YATICHÄWI Jesusajj nasïwitpach juykhu jaqeruw qolläna\n71 YATICHÄWI Fariseonakajj juykhükän uka jaqeruw jisktʼapjjäna\n72 YATICHÄWI Jesusajj 70 discipulonakaparuw yatiyir khitäna\n73 YATICHÄWI Mä samaritanojj jaqe masiparuw yanaptʼäna\n74 YATICHÄWI Visitanakar katoqtʼañampi oracionampi\n75 YATICHÄWI ¿Kunjamatsa cheqpach kusisitässna?\n76 YATICHÄWI Mä fariseon utapanwa manqʼäna\n77 YATICHÄWI Jesusajj qamirïñ toqetwa ewjjtʼäna\n78 YATICHÄWI Wakichtʼat suma phoqeri mayordomo\n79 YATICHÄWI ¿Kunatsa tʼunjatäñapajj wakisïna?\n80 YATICHÄWI Mä suma awatirimpi ovejanakampi\n81 YATICHÄWI Awkimpejj mayakïkchisa, janiw Diosäkiti\nSECCIÓN 5 Jordanat inti jalsu toqena qhep qhepa yatiyäwipa\n82 YATICHÄWI Jesusajj Pereanwa yatichäna\n83 YATICHÄWI ¿Khitinakarus Diosajj manqtʼasiñatak jawsi?\n84 YATICHÄWI ¿Jesusan discipulopäñajj kunjamasa?\n85 YATICHÄWI Mä juchanitejj arrepentischi ukhajj kusisipjjam\n86 YATICHÄWI Herencia tukuntir waynaw kuttʼanïna\n87 YATICHÄWI Janïräkipanwa sum amuytʼasis kunsa lurañama\n88 YATICHÄWI Mä qamir jaqempi Lazarompi\n89 YATICHÄWI Jesusajj Judear sarkasinwa Perean yatichäna\n90 YATICHÄWI “Jiwatat jaktañasa jakañasa nayätwa”\n91 YATICHÄWI Lazarojj jiwatat jaktayatänwa\n92 YATICHÄWI Tunkaniw qollatäpjjäna, maynikiw yuspäräna\n93 YATICHÄWI Jaqen Yoqapaw uñstañapäna\n94 YATICHÄWI Oracionampi humilde chuymanïñampi\n95 YATICHÄWI Divorciota ukat wawanakar munasiñampit yatichäwi\n96 YATICHÄWI Jesusajj mä qamir waynampiw parläna\n97 YATICHÄWI Jesusajj uvas yapun trabajirinakatwa parläna\n98 YATICHÄWI Apostolonakajj mayampiw jilïrïñ thaqapjjäna\n99 YATICHÄWI Pä juykhuruw qolläna, Zaqueorus yanaptʼänwa\n100 YATICHÄWI Jesusajj tunka mina qollqetwa parläna\nSECCIÓN 6 Jesusan qhep qhepa yatiyatapa\n101 YATICHÄWI Jesusajj Betanianwa Simonan utapan manqʼäna\n102 YATICHÄWI Reyejj asnoqallutwa Jerusalenar mantäna\n103 YATICHÄWI Mayampiw Jesusajj templo qʼomachäna\n104 YATICHÄWI ¿Judionakajj Diosan arup istʼasajj creyipjjänti?\n105 YATICHÄWI Higot parlasaw Diosar confiyañ yatichäna\n106 YATICHÄWI Uvas yaput pä uñachtʼäwinaka\n107 YATICHÄWI Reyejj jachʼa manqʼäwiruw jawsayäna\n108 YATICHÄWI Jesusajj yantʼañ munirinakarojj amuktʼayänwa\n109 YATICHÄWI Jupa contra saytʼirinakaruw juchañchäna\n110 YATICHÄWI Jesusajj qhep qhepa uruw templonkjjäna\n111 YATICHÄWI Apostolonakajj señal mayipjjäna\n112 YATICHÄWI Amuyasipjjañapatakejj virgen tawaqonakat parläna\n113 YATICHÄWI Talento qollqet parlasaw jan jayrasiñat yatichäna\n114 YATICHÄWI Cristojj ovejanakampi cabranakampi jaljani\n115 YATICHÄWI Qhep qhepa Pascua Jesusajj amtäna\n116 YATICHÄWI Qhep qhepa Pascuan humilde chuymanïñ yatichäna\n117 YATICHÄWI Tatitun Cenapa\n118 YATICHÄWI Apostolonakajj jilïrïñatwa jiskhisipjjäna\n119 YATICHÄWI Jesusaw thakisa, cheqasa, jakañasa\n120 YATICHÄWI ‘Achunakanïpjjam’, ‘amigojäpjjarakim’\n121 YATICHÄWI “Nayajj akapachar atipjawaytwa”\n122 YATICHÄWI Jesusajj altusanwa mä oración luräna\n123 YATICHÄWI Jesusajj wali llaktʼataw oración luräna\n124 YATICHÄWI Jesusajj aljantata katuntata ukhamaw uñjasïna\n125 YATICHÄWI Anás, Caifás sat chachanakan ukaruw apapjjäna\n126 YATICHÄWI Pedrojj Jesusar jan uñtʼiriw tuküna\n127 YATICHÄWI Sanedrinatjja Pilaton ukaruw apapjjäna\n128 YATICHÄWI Jesusajj janiw juchanïkiti sapjjänwa\n129 YATICHÄWI “¡Aka chachar uñtapjjam!” sasaw Pilatojj artʼäna\n130 YATICHÄWI Jesusarojj jiwayañatakiw apjjapjjäna\n131 YATICHÄWI Jan juchani mä reyiw lawan tʼaqesïna\n132 YATICHÄWI “Cheqapunirakis jupajj Diosan Yoqapäskataynajjä”\n133 YATICHÄWI Jesusan cuerpop wakichtʼasajj imjjapjjänwa\n134 YATICHÄWI ¡Jesusajj jakaskiwa!\n135 YATICHÄWI Jiwatat jaktayatäsajj waljaniruw Jesusajj uñstäna\n136 YATICHÄWI Galilea qota jakʼankapjjänwa\n137 YATICHÄWI Pentecostés nayrajj waljaniw jupar uñjapjjäna\n138 YATICHÄWI Cristojj Diosan kupëjjapankjjänwa\n139 YATICHÄWI Jesusajj Paraíso apanisaw lurañap tukuyani\nAka textonakat apstʼatawa\nAka uñachtʼäwinakatwa qhanañchi\nMesiasat parlir profecianaka\nJesusajj jakaskäna yatichkarakïna uka cheqanaka\nText Aka archivonakanwa qellqatanak apaqasma Jesusaw thakisa, cheqasa, jakañasa\nAudio Aka archivonakanwa grabacionanak apaqasma Jesusaw thakisa, cheqasa, jakañasa


2 Crónicas 33 - Holy Bible [Aymara Bible 1997] - (2Cró 33)\nManasés ucajj cunapachatï tunca payan maranïcäna ucqhawa apnakañ kalltäna, ucatsti Jerusalén marcanjja pheska tunca pheskan maraw apnakäna.\nUcampis jupan luräwinacapajja jan walïnwa Tatitun nayrakatapana, jupasti luränwa Tatitojj israelitanacan nayrakatapata ajjtcaña luräwinacani marcanacaru jakenuccäna, uca pachpa luräwinaca.\nJupasti Ezequías awquipajj tucjaycäna uca yakha diosanacan santuario utanacapwa wasitat lurayäna; jupasti altaranacwa lurayäna Baal diosan lantinacapataqui, uqhamaraquiw Asera diosanac lurayaraquïna. Ucjjarusti jupajj yupaychänwa, uqhamaraquiw quillt'asiraquïna alajjpachanquir warawaranacaru,\nucatsti Tatitun templopanjja altaranacwa lurayäna, uca toketsti Tatitojj sänwa: “Jerusalenanjja sutejjajj wiñayataquiw ucancani” sasa.\nUcjjaru yakha altaranacjja Tatitun templopana paypacha uta ankäjjanacaparuwa lurayäna, ucatsti ucanacjja alajjpachanquir take warawaranacaruwa loktäna.\nUcjjarusti wawanacaparuwa sacrificiot loktasina naqhantayäna Ben-hinom valle sat chekana, ajayunacaru jisct'asisin yupaychäna, ucatsti utt'ayänwa ch'amacaninaca, ajayunacampi parlañanaca, uqhamarac laykasiñanaca. Tatitun nayrakatapanjja luräwinacapajja sinti jan walinacänwa, Tatitun colerasiñapa sartayañcama.\nUcjjarusti Tatitun templopana c'ari diosana uñnakapa luraycäna ucwa uchayäna, uca toketsti Diosajj Davidarojj ewjjänwa, uqhamarac Salomón yokaparusa, aqham sasa: “Israelana take tribupata ajlliscta, uca Jerusalenanquiri templonwa sutejjajj wiñayataqui ucancani.\nUcatsti israelitanacarojj janiw wasitat jakonuccäti cawqha orakerutejj nayra awquinacaparu churcta ucatjja, jupanacatejj phokhapjjani, lurapjjaraquini take cunanactejj ewjjawaycta, uqhamarac take yatichäwinacsa, leyinacajjsa lurañanacsa churawaycta Moisés toke ucanacaru ucajja” sasa.\nManasés reyejj jan wali thaquiruwa maysaru saranucuyäna Judá orakenquir jakenacaru, uqhamarac Jerusalenanquiri jakenacarusa, Tatitojj israelitanacan nayrakatapana tucjcäna uca marcanacana luräwinacapatsa juc'ampi jan walinaca lurayasa.\nTatitusti Manasés reyirojj parlänwa, uqhamarac marcaparusa, ucampis janiw jupar ist'apcänti.\nUcatwa Tatitojj jupanacataquejj jutayäna asirianquiri reyin ejercitopana jilïrinacaparu, jupanacasti Manasés reyirojj ganchompiw catuntayäna, ucatjja bronceta lurat cadenanacampi ach'antasawa preso Babiloniaru apapjjäna.\nUcatsti cunapachatï wali t'akhesiana jicjjatascäna ucqhajja, Tatit Diosaparuwa art'asïna, ucatsti nayra awquinacapan Diosap nayrakatanjja walipuniwa jisc'aru tuct'äna.\nUcatjja cunapachatï Diosat uracionan mayisïna ucqhajja, Diosajj juparojj ist'änwa, uqhamarac achict'asitanacapsa, ucatsti Jerusalenaruwa cuttayanjjäna, reinopata wastat apnakjjañapataqui. Ucatwa Manasés reyejj amuyäna Tatitojj Diosatapa.\nUcat ucjjarusti, Manasés reyejj Davidan Marcapan perkapwa lurayäna Gihón ucqhata inti jalanta tokeru, uca perkasti jawir cheka pasasinjja Chawllanacana Puncupa sat chekacamawa purïna, ucatsti Ofel tokwa muyuntanïna. Uca perksti wali altwa luräna. Uqhamaraquiw Judá orakena nuwasiñataqui lurat take marcanacjjaru utt'ayäna ejercitonquir jilïrinaca.\nUcjjarojj Tatitun templopatjja apakayaraquïnwa yakha marcanacanquiri diosanacaru, uqhamarac uca diosarusa, kollu patanquir templotwa apakayaraquïna c'ari diosanacataqui take altaranaca luraycäna ucanaca, uqhamarac Jerusalenatsa, ucatsti marcat ankäjjaruwa jakonucuyäna.\nUcatjja Tatitun altarapwa asquichayäna, uca altaranjja sumancäwi sacrificionacwa loktayäna, uqhamarac yuspagaraña ofrendanacaraqui, ucatsti Judá orakenquir jakenacarusti Israelan Tatit Diosaparuw yupaychayäna.\nUcampis jakenacajja loktäwinacapjja loktasipcaquïnwa yakha diosanacatac lurat altaranacana, jupanacajj Tatit Diosaparus loktasipcchïna ucasa.\nManasés reyin ucat ucjjar sarnakäwipasa, Diosar oracionan mayisitapasa, uqhamarac profetanacasa Israelan Tatit Diosapan sutiparu khanachcäna ucanacasa Israelanquiri reyinacan crónicas libropana kellkatawa.\nJupan oración luratapasa, uqhamarac catokatapasa, jucha luratanacapatsa, jan sum saratanacapatsa, cawqhanacarutejj yakha diosanacataqui santuario utanaca luraycäna ucanacatsa, Asera diosanaca uchayatapatsa, uqhamarac diosanac uchayatapatsa janïra Diosapatac jisc'ar tuct'cäna ucqha, profetanacapan sarnakäwipar kellkatawa.\nCunapachatï jupajj jiwjjäna ucqhajja, palaciopan pankar yapuparuw imt'jjapjjäna. Ucatsti jupa lantejj Amón yokapawa apnakjjäna.\nAmón ucajj cunapachatï pä tunca payan maranïna ucqhawa apnakañ kalltäna, ucatsti Jerusalén marcanjja pä maraw apnakäna.\nUcampis jupan luräwinacapajja jan walïnwa Tatitun nayrakatapana, Manasés awquipanjama. Jupasti Manasés awquipajj yakha diosanac luraycäna ucanacaruw sacrificionaca loktäna uqhamarac yupaycharaquïna.\nUcampis jupajj janiw Tatitun nayrakatapana jisc'ar tuct'cänti Manasés awquipjama, jan ucasti juc'ampiw juch luräna.\nJupan sirviri oficialanacapajj jupataqui jan wali amtasinjja, palaciopanwa jiwayapjjäna.\nUcampis marcanquir jakenacajja jiwayapjjaraquïnwa Amón reyitaqui ñankha amtirinacaru, ucatsti jupa lantejja Josías yokaparuwa reyit utt'ayapjjaraquïna.\n2 Crónicas 33:2\n2 Crónicas 33:5\n2 Crónicas 33:8\n2 Crónicas 33:10\n2 Crónicas 33:16\n2 Crónicas 33:23